বুলবুল মোকাবিলায় প্রস্তুত চট্টগ্রাম\nপ্রকাশিত: ০৭:৫২ পিএম, ০৯ নভেম্বর ২০১৯\nপ্রবল শক্তি নিয়ে ধেয়ে আসা ঘূর্ণিঝড় ‘বুলবুল’ এর সম্ভাব্য ক্ষয়ক্ষতি ও পরবর্তী পরিস্থিতি মোকাবিলায় সব ধরনের প্রস্তুতি সম্পন্ন করেছে চট্টগ্রাম জেলা প্রশাসন ও চট্টগ্রাম সিটি কর্পোরেশনসহ বিভিন্ন সেবাসংস্থা।\nশনিবার দিনভর জেলার উপকূলীয় উপজেলাগুলোতে সতর্কতামূলক মাইকিং করা হয়েছে। খোলা হয়েছে কন্ট্রোল রুম।\nচট্টগ্রামের জেলা প্রশাসক ইলিয়াস হোসেন জাগো নিউজকে জানান, ঘূর্ণিঝড় ‘বুলবুল’ এর সম্ভাব্য ক্ষয়ক্ষতি মোকাবিলায় চট্টগ্রামে প্রস্তুত রাখা হয়েছে ৪৭৯টি আশ্রয়কেন্দ্র। এছাড়া আরও প্রায় চার হাজার শিক্ষাপ্রতিষ্ঠানকে আশ্রয়কেন্দ্র হিসেবে ব্যবহারের প্রস্তুতি নেয়া হয়েছে। মজুত করা হয়েছে শুকনো খাবার। গঠন করা হয়েছে মেডিকেল টিম।\nএদিকে জেলা প্রশাসনের পাশাপাশি অন্য সংস্থাগুলোও ঘূর্ণিঝড় ‘বুলবুল’ এর সম্ভাব্য ক্ষয়ক্ষতি ও পরবর্তী পরিস্থিতি মোকাবিলায় সব ধরনের প্রস্তুতি নিয়েছে।\nনৌবাহিনীর পক্ষ থেকে পাঠানো এক বিজ্ঞপ্তিতে জানানো হয়েছে, ঘূর্ণিঝড় বুলবুল পরবর্তী পরিস্থিতি মোকাবিলায় জরুরি উদ্ধার, ত্রাণ ও চিকিৎসা সহায়তায় চট্টগ্রামে ৩টি ও সেন্টমার্টিন্সে ২টি যুদ্ধজাহাজসহ নৌ কন্টিনজেন্ট ও মেডিকেল টিম মোতায়েনের জন্য প্রস্তুত রয়েছে।\nএছাড়া মধ্য বঙ্গোপসাগরে অবস্থানরত নৌ-বাহিনী ও কোস্টগার্ডের সব জাহাজ নিরাপদে সরিয়ে নেয়া হয়েছে। চট্টগ্রামের কুমিরা ঘাট থেকে সন্দ্বীপ ও হাতিয়ায় নৌ-যান চলাচল বন্ধ করা হয়েছে। ‘অ্যালার্ট-৪’ জারি করেছে চট্টগ্রাম বন্দর কর্তৃপক্ষ।\nবর্তমানে চট্টগ্রাম বন্দরের বহির্নোঙ্গরে ও কর্নফুলী নদীতে ৯৪টি জাহাজ অবস্থান করছে। এর মধ্যে বড় জাহাজ (মার্চেন্ট শিপ) গুলোকে কুতুবদিয়া ও সেন্টমার্টিন উপকূলে নিয়ে যাওয়া হয়েছে। একই সঙ্গে ঘূর্ণিঝড় চলাকালে জাহাজগুলোর ইঞ্জিন চালু রাখার নির্দেশ দেয়া হয়েছে।\nএছাড়া লাইটারেজ ও মাছ ধরার ছোট জাহাজগুলোকে কর্ণফুলী নদীর শাহ আমানত সেতুর উজানে সরিয়ে নেয়া হয়েছে।\nচট্টগ্রাম বন্দরের সচিব মো. ওমর ফারুক জানান, চট্টগ্রাম বন্দরে তিনটি ঘূর্ণিঝড় নিয়ন্ত্রণ খোলা হয়েছে। এর মধ্যে নৌ বিভাগের নিয়ন্ত্রণ কক্ষের নম্বর : ০৩১-৭২৬৯১৬। পরিবহন বিভাগের নিয়ন্ত্রণ কক্ষের নম্বর : ০৩১-২৫১০৮৭৮ এবং বন্দর সচিবের নিয়ন্ত্রণ কক্ষের নম্বর : ০৩১-২৫১০৮৬৯।\nচট্টগ্রাম জেলা প্রশাসনের সূত্রে জানা গেছে, বঙ্গোপসাগরে অবস্থানরত প্রবল ঘূর্ণিঝড় বুলবুল এর সম্ভ্যাব্য আঘাত ও ক্ষয়-ক্ষতি মোকাবিলায় গতকাল সন্ধ্যা ৬টায় সার্কিট হাউজে জরুরি বৈঠক অনুষ্ঠিত হয়। সভায় বিভিন্ন সেবাসংস্থাগুলোর প্রতিনিধিরা উপস্থিত ছিলেন।\nজেলার আশ্রয়কেন্দ্রগুলোতে প্রায় ৮ লাখ মানুষ আশ্রয় নিতে পারবেন। এর মধ্যে ৪৭৯টি আশ্রয়কেন্দ্রে আশ্রয় নিতে পারবেন ৫ লাখ মানুষ। এছাড়া দুই হাজার ২৬৯টি প্রাথমিক এবং এক হাজার ২৫০টি মাধ্যমিক বিদ্যালয়ে আরও ৩ লক্ষ লোক আশ্রয় নিতে পারবেন।\nএছাড়া ত্রাণসামগ্রীর মধ্যে দুই হাজার প্যাকেট শুকনো খাবার, ৩৪৯ মেট্রিক টন চাল, ৬৮১ বান্ডিল ঢেউটিন এবং ৫০০টি তাবু মজুত রাখা হয়েছে। যে কোনো জরুরি প্রয়োজনে জেলা প্রশাসনের নিয়ন্ত্রণ কক্ষের ফোন নম্বর: ০৩১-৬১১৫৪৫, ০১৭০০-৭১৬৬৯১ এ যোগাযোগ করা যাবে।\nচট্টগ্রাম বিভাগীয় স্বাস্থ্য পরিচালক ডা. হাসান শাহরিয়ার কবির জানান, চট্টগ্রামে সিভিল সার্জন কার্যালয়ের পক্ষ থেকে ২৮৪টি মেডিকেল টিম গঠন করেছে। সিভিল সার্জনসহ স্বাস্থ্য বিভাগের সব কর্মকর্তা-কর্মচারীদের কর্মস্থল ত্যাগ না করার নির্দেশনা দেয়া হয়েছে।\nএছাড়া সরকারি-বেসরকারি পর্যায়ে ১৯৪টি অ্যাম্বুলেন্স এবং পর্যাপ্ত স্যালাইন ও ওষুধ প্রস্তুত রাখা হযেছে।\nজানা গেছে, ঘূর্ণিঝড় প্রস্তুতি কর্মসূচি (সিপিপি) এর ছয় হাজার ৬৬০ জন স্বেচ্ছাসেবক ও রেড ক্রিসেন্টের ১০ হাজার স্বেচ্ছাসেবকও প্রস্তুত আছেন উপকূলীয় এলাকায়। জনস্বাস্থ্য প্রকৌশলের পক্ষ থেকে ৫০ হাজার পিস পানি বিশুদ্ধকরণ ট্যাবলেট এবং এক হাজার ৪০০ পিস হাইজিন কিডস মজুতের খবর পাওয়া গেছে। সংগ্রহ করা হচ্ছে আরও এক লাখ পিস পানি বিশুদ্ধকরণ ট্যাবলেট। সচল রাখা হয়েছে টিউবওয়েলগুলো।\nচট্টগ্রাম সিটি কর্পোরেশন (চসিক) উপকূলীয় এলাকা এবং পাহাড়ের পাদদেশে অবস্থানরত জনসাধারণের মাঝে সচেতনতার জন্য মাইকিং শুরু করেছে। সম্ভাব্য দুর্যোগপরবর্তী সময়ের জন্য শুকনো খাবার, পর্যাপ্ত সুপেয় পানির ব্যবস্থা এবং চিকিৎসা সেবাদানের জন্য মেডিকেল টিম ও পর্যাপ্ত ওষুধপত্র প্রস্তুত রেখেছে চসিক।\nনগরবাসীকে যে কোনো জরুরি সেবা দেয়ার জন্য কন্ট্রোল রুম খুলেছে চসিক। কন্ট্রোল রুমের ফোন নম্বরগুলো হলো- ০৩১-৬৩০৭৩৯, ০৩১-৬৩৩৬৪৯।\nএছাড়া চট্টগ্রাম নগর পুলিশ তাদের সদর দফতরে জরুরি নিয়ন্ত্রণ কক্ষ খুলেছে। এছাড়া দুর্যোগকালীন জরুরি সেবা প্রদানের লক্ষ্যে ইতোমধ্যে সিএমপির থানার অফিসার ইনচার্জসহ সব স্তরের পুলিশ সদস্যদের সিএমপি কমিশনারের পক্ষ থেকে নির্দেশনা প্রদান করা হয়েছে। জরুরি প্রয়োজনে নগরবাসীকে নিয়ন্ত্রণ কক্ষের নম্বরে (০১৬৭৬-১২৩৪৫৬, ০১৬৭৯-১২৩৪৫৬, ০৩১-৬৩৯০২২ এবং ০৩১-৬৩০৩৫২) যোগাযোগ করতে সিএমপির পক্ষ থেকে অনুরোধ করা হয়েছে।


প্রকাশ্যে চুমু খাওয়া নিয়ে যা বললেন ঢাবি শিক্ষিকা-NJ BD News.com\nTuesday 25th of September 2018 08:28:32 PM\nপ্রকাশ্যে চুমু খাওয়া নিয়ে যা বললেন ঢাবি শিক্ষিকা\nFebruary 16, 2016, 7:36 PM, Hits: 253\nএনজেবিডি নিউজ : বাংলাদেশে নারীবাদী আন্দোলন এখনও আন্দোলনের রূপ পায়নি বলে মনে করেন গণযোগাযোগ ও সাংবাদিকতা বিভাগের শিক্ষক ড. কাবেরী গায়েন। তিনি মনে করেন, নারীবাদ হলো নারীকে মানুষ হিসেবে মর্যাদাশীল দেখার নৈতিক জমিন প্রস্তুত করা সংগ্রাম। কাবেরী বিশ্বাস করেন, সাংস্কৃতিক বিপ্লব একদিনে ঘটার বিষয় না।\nসাম্প্রতিক সময়ে ‘বিশ্ব ভালবাসা দিবস’কে সামনে রেখে প্রকাশ্যে চুমু খাওয়ার অধিকার নিয়ে উপমহাদেশে ব্যাপক আলোচনা-সমালোচনা হয়। এ প্রশ্নে তিনি মনে করেন, ‘যিনি এধরনের ইভেন্ট খুলে অনলাইনে আক্রমণের শিকার হয়েছেন, রাষ্ট্র তাদের বিচার করবেন।’ তবে প্রকাশ্যে চুমু খাওয়ার বিষয়টিকে সমর্থনও করেন না তিনি। কাবেরী বলেন, দলবেঁধে চুমু খাওয়া জাতীয় ইভেন্ট যিনিই খুলে থাকুন, তিনি দেশের রাজনৈতিক-সাংস্কৃতিক-নান্দনিক বিষয়গুলো অনুধাবন করেন না। বাংলাদেশের নারীবাদী আন্দোলন, নারীপ্রশ্নে সমসাময়িক নানা বিষয়ে পক্ষে কথা হয় এই অধ্যাপকের সঙ্গে।\nসাম্প্রতিক অনলাইন এক্টিভিটিজ দিয়ে শুরু করি।প্রবাসী দুই বাংলাদেশি ফেসবুকে ১৪ ফেব্রুয়ারিকে সামনে রেখে ভারতে চুমুর ওপর নিষেধাজ্ঞার প্রতিবাদে ঢাকায় প্রকাশ্যে চুমু খাওয়া নিয়ে একটা ইভেন্ট করেন।এর পর শুরু হওয়া বিতর্কে একদল বলছে, চুমু খাওয়া অধিকার; আরেকদল তাদের আক্রমণ করছে—এমনকি ইভেন্টটি যে নারী খুলেছেন তাকে ধর্ষণের হুমকিও দেওয়া হয়েছে।পুরো বিষয়টায় নারীর অধিকার প্রশ্নে কোন ভুল ধারণা তৈরি করবে বলে মনে করেন? লড়াইয়ে আরও সাবধানী হওয়ার দরকার আছে কিনা?\nচুমু খাওয়ায় কোনও আপত্তি নেই। কিন্তু ‘পুলিশি প্রহরায় দলবেঁধে চুমু খাওয়া’ জাতীয় ইভেন্ট যিনিই খুলে থাকুন, তিনি দেশের রাজনৈতিক-সাংস্কৃতিক-নান্দনিক বিষয়গুলো অনুধাবন করেন না, সেটাই মনে হয়। প্রথমত, আমি বাণিজ্যিক ভালোবাসা দিবসের বিপক্ষে। ভালোবাসা নিশিদিন যতœ করার জিনিস। দ্বিতীয়ত, এই দিনটা স্বৈরাচার বিরোধী প্রতিরোধ দিবস। যেদিনে অনেক মানুষ শিক্ষার অধিকার রক্ষার জন্য, মজিদ খানের শিক্ষানীতির বিরুদ্ধে আন্দোলন করতে গিয়ে জীবন দিয়েছেন এবং হাজারে হাজার গ্রেফতার হয়েছেন। তৃতীয়ত, এখনও এদেশে বিয়ের পরে মেয়ে পড়তে চাইলে স্বামী আঙুল কেটে দেন, কালো মেয়ে হলে বিয়ের সময় যৌতুক, বিয়ের পরে গঞ্জনা এমনকি খুন পর্যন্ত হতে হয়।\nসেখানে এই জাতীয় হঠকারী হলিউডি ইভেন্ট মেয়েদের বাইরে পড়তে আসার, কাজে আসার জায়গাগুলো আরও সংকুচিত করে ফেলবে। যাদবপুরের ইভেন্টের ফলাফল কিন্তু ভালো হয়নি। নারী-পুরুষ শিক্ষিত হলে, কাজের পরিবেশ মুক্ত হলে হয়তো একদিন অনায়াসেই আসবে চুমু।\nএকসময় বিশ্ববিদ্যালয়ে ছেলে-মেয়েরা পাশাপাশি বসতো না, কথা বলতো না। একদল ছেলেমেয়ে জোর করে পুলিশ পাহারায় কখনও বলেনি, আজ থেকে পাশাপাশি বসবো। মজার ব্যাপার হলো, যারা ইভেন্টটির ডাক দিয়েছিলেন, তারাতো কিছুদিন আগেও দেশে ছিলেন, বিদেশে গিয়েই কেন এই ইভেন্ট ডাকতে হলো? ডাকতে হলো কারণ, দেশে বসে এই ডাক দেবার ভরসা তারা করতে পারেননি। আমি মনে করি, সাংস্কৃতিক বিপ্লব একদিনে হয় না। এটা দীর্ঘ বিপ্লব। তার জন্য জমিন প্রস্তুত করতে হয়, নিড়ানি দিতে হয়, বীজ বুনতে হয়। অপেক্ষা করতে হয়। একইসঙ্গে, যারা ইভেন্ট আয়োজনকারীদের ধর্ষণের হুমকি দিয়েছেন, তাদের জন্য ঘৃণা, ধিক্কার যথেষ্ট নয়, তাদেরকে রাষ্ট্র যেনো শাস্তির ব্যবস্থা করে আইডি ধরে, সেই অনুরোধ রাখছি।\nতাহলে এই যে একটা ধরন গড়ে উঠছে নারীবাদের অনুসারী নামে, যারা সমাজ বিচ্ছিন্ন, যারা জানেনও না আর দশজন নারীর জন্য ক্ষতিকর কিছু করে ফেলে সমাজকে এগিয়ে নেওয়ার বদলে রোজ নারীর জন্য প্রতিবন্ধকতা তৈরি করছে সেটার জন্য আসলে কোনও করণীয় আছে কিনা!\nআছে। নারীর প্রকৃত শত্রু দুটো- ধর্মীয় মৌলবাদ এবং বাজার মৌলবাদ। ধর্মীয় মৌলবাদ নারীকে রান্নাঘরে আর সন্তান জন্মদানে দেখতে চায় শুধু। আর বাজার মৌলবাদ নারীকে সমাজের সঙ্গে তার আর সব সম্পর্ককে উচ্ছেদ করে কেবল যৌনাবেদনময়ী দেখতে চায়। দুই পক্ষই ধারণা দেয় যে, তারাই শ্রেষ্ঠ। সেজন্যই বলছি মৌলবাদ। এই দুই যাঁতাকলের মধ্যে পড়ে নারীর মানুষ-অবয়ব হারিয়ে গেছে। তার যুদ্ধ, প্রতিদিনের জীবন-যাপন, তার অবয়ব এই দুই নজরদারির মধ্যে বাঁধা পড়ে গেছে। পশ্চিমের বাজার নারীকে যেভাবে দেখাতে চায়, আমাদের তথাকথিত অনেক নারীবাদী সেভাবেই নারীবাদ বোঝেন। আমাদের করণীয় হলো, এই দুই মৌলবাদ থেকেই নিজেদের রক্ষা করা।\nবাংলাদেশে নারী পুরুষ সমতা প্রশ্নে নারীর এবং পুরুষের স্বচ্ছ ধারণা কেন তৈরি করা যায়নি।সমতা মানে যে পুরুষ যা করবে আমাকে তাই করতে হবে বা একজন নারী যা করবেন তাই পুরুষকে করতে হবে তাতো না।কিন্তু এই ভ্রান্তধারণা তৈরি হলো কিভাবে?\nআমাদের সমস্ত ইতিহাসে পুরুষই মানদণ্ড। পাশ্চাতের নারীবাদ এই ঝামেলা থেকে মুক্ত হয়েছে অনেকটাই। আমাদের তো আসলে নারীবাদ নিয়ে চর্চাটা সেভাবে হয়নি। আমরা কিছু ইস্যুতে রাস্তায় নামি, যার তাত্ত্বিক জায়গাটা আমাদের কাছে স্পষ্ট নয়। আমরা পুরুষকে, কিংবা সাদাদের শ্রেষ্ঠ ভেবে অভ্যস্ত। তাই তারা যা করে, সেইভাবে করতে পারলেই আমাদের মুক্তি-এমনটাই শিখেছি।\nঅথচ নারী-পুরুষের কিছু ভিন্ন বৈশিষ্ট্যসহ সমান মানুষ মনে করলে আর ওই বিপত্তি হতো না। তসলিমা নাসরিন লিখেছেন, ছেলেরা রাস্তায় দাঁড়িয়ে প্রস্রাব করে, মেয়েরা কেন করতে পারবে না? আর আমার বক্তব্য হলো, নারী-পুরুষ কেউই যেনো রাস্তায় দাঁড়িয়ে প্রস্রাব না করেন।\nযেহেতু পুরুষতন্ত্র অনুযায়ী পুরুষ আগে বাইরে গেছে, জয় করেছে (আসলে ধবংস করেছে প্রকৃতি)-তাই পুরুষই শ্রেষ্ঠ লেখা হয়েছে পুরুষের গ্রন্থে। নারী ওই গ্রন্থ পাঠ করেই বড় হয়েছে। তাই নারীও আসলে পুরুষবাদী। এই পুরুষবাদী মানস কাঠামোই পুরুষকে যেমন, তেমনি নারীকেও পুরুষের সাপেক্ষেই নিজেকে তুলনা করতে শেখায়।\nবাংলাদেশে নারীবাদ চর্চায় একধরনের ঘাটতি আছে বলে দৃশ্যত মনে হয়।নব্বইয়ের পর থেকে তসলিমা নাসরিনকে দিয়ে মানদণ্ড তৈরির এক ধরনের চেষ্টা আছে, আপনার কি মনে হয় তাতে করে নারীবাদ বিষয়ে একধরনের ভুল বার্তা মানুষের মনে ঢুকেছে?\nশুরুতে মহিলা পরিষদ ছাড়া, নারীর আন্দোলন হয়েছে মূলতঃ এনজিওধারায়। অবশ্য মহিলা পরিষদও পরে এনজিও হয়ে যায়। তার আগে পর্যন্ত মহিলা পরিষদ ছিলো বাংলাদেশের কমিউনিস্ট পার্টির অঙ্গ সংগঠন। ফলে তখন কমিউনিস্ট পার্টির একটা প্রভাব ছিলো নারী আন্দোলনে। সারা পৃথিবীতেই তখন সমাজতন্ত্রী নারীরা ছিলেন নারী আন্দোলনের পুরোধা।\nতারপর আর সেভাবে থাকেনি। অন্যদিকে বাংলাদেশে এনজিও যখন নারীবাদের কথা বলেছে তখন দাতাদের কাছ থেকে ফান্ড আনার জন্য এমন কিছু কর্মসূচির ভেতর দিয়ে যেতে হয়েছে, যা হয়তো ওই মূহুর্তের সবচেয়ে প্রয়োজনীয় সমস্যা ছিলো না। তাই মনে হয়, এদেশে নারীবাদী আন্দোলন এখনো তেমন একটা হয়নি। আমি নারীবাদ বলতে বুঝি নারীদের নিজস্ব সমস্যায় নিজেদের বুদ্ধিবৃত্তিক আলোচনা আর চিন্তার সম্প্রসারণের মধ্য দিয়ে মানুষ হিসেবে সমান অধিকার নিয়ে বেঁচে থাকার পথ খোঁজা।\nতসলিমার বিষয়টা ইন্টারেস্টিং। তিনি ব্যক্তি নারীর দৈহিক মুক্তির জন্য যতোটা লিখেছেন (যা অবশ্যই গুরুত্বপূর্ণ), নারীর আর্থ-সামাজিক মুক্তির প্রসঙ্গে সামান্যই লিখেছেন। তিনি শুধু পুরুষ-সমাজকে দায়ী করেছেন। আর দায়ী করেছেন মোল্লাদের। যে আর্থ-সামাজিক-রাজনৈতিক-ঐতিহাসিক প্রেক্ষাপটে এইসব ঘটে সেই কাঠামোর বিরুদ্ধে কোনওদিন সোচ্চার হননি। পুঁজিবাদী কাঠামোর ফাঁদে নারীর অধঃস্তনতা নিয়ে কোনওদিন ভাবেননি। ফলে একটা পর্যায়ে গিয়ে তার লেখা পুরুষ-বিদ্বেষী বলে মনে হয়। তাই এদেশে নারীবাদকে যারা তসলিমা নাসরীনের সঙ্গে মিলিয়ে ফেলেন, তারা নারীবাদকে নারী বনাম পুরুষের যুদ্ধ বানিয়ে ফেলবেন, সেটাই স্বাভাবিক।


Ma Anand Sheela Responds to Possibility of Priyanka Chopra Playing Her in Biopic tc rc, প্রিয়াঙ্কার চেয়ে যৌন কেলেঙ্কারি সামলাতে আলিয়া দড়, তেমনটাই মনোভাব ধর্মগুরু মা আনন্দ শীলার!– News18 Bangla\nBOLLYWOOD MA ANAND SHEELA RESPONDS TO POSSIBILITY OF PRIYANKA CHOPRA PLAYING HER IN BIOPIC TC RC\nPriyanka-Alia: প্রিয়াঙ্কার চেয়ে যৌন কেলেঙ্কারি সামলাতে আলিয়া দড়, তেমনটাই মনোভাব ধর্মগুরু মা আনন্দ শীলার!\nপ্রিয়াঙ্কার চেয়ে যৌন কেলেঙ্কারি সামলাতে আলিয়া দড়, তেমনটাই মনোভাব ধর্মগুরু মা আনন্দ শীলার!\nবেঁধে গিয়েছে সমস্যা! দেখা যাচ্ছে যে শীলা যেন সমস্যারই আরেক নাম!\n#মুম্বই: অনুরাগীদের কাছে তাঁর কথার দাম তো থাকবেই! কিন্তু ধর্মগুরু ওশোর (Osho) প্রতিষ্ঠানের সঙ্গে যুক্ত, তাঁর সাধনসঙ্গিনী মা আনন্দ শীলাকে (Ma Anand Sheela) আইন ছুঁতে না পারলেও মহিলার নামে এখনও মার্কিন মুলুকে রয়েছে খুন এবং যৌন কেলেঙ্কারির বিতর্ক! এই নিয়ে Netflix-এ একটা সিরিজও মুক্তি পেয়েছিল ওয়াইল্ড ওয়াইল্ড কান্ট্রি (Wild Wild Country) নামে। আর তার পর থেকেই ওশোর জীবনে শীলার প্রভাব নিয়ে ছবি বা ওয়েব সিরিজ করতে আগ্রহী অনেকেই। আর কিছু দিনের মধ্যেই যেমন বলিউডের প্রযোজক-পরিচালক শকুন বাত্রার (Shakun Batra) উদ্যোগে মুক্তি পেতে চলেছে তথ্যচিত্র সার্চিং ফর শীলা (Searching For Sheela)। তবে এটুকুতেই শেষ নয়, শকুন বাত্রা শীলাকে নিয়ে একটা বায়োপিকও বানাবেন, যার নামভূমিকায় আলিয়া ভাটের (Alia Bhatt) অভিনয় করার কথা আছে। আবার প্রিয়াঙ্কা চোপড়া জোনাসও (Priyanka Chopra Jonas) নিজের প্রযোজনা সংস্থা থেকে শীলাকে নিয়ে একটি ওয়েব সিরিজ তৈরিতে হাত দিয়েছেন, বলাই বাহুল্য সেখানে তিনিই অভিনয় করবেন শীলার ভূমিকায়।\nআর এখানেই বেঁধে গিয়েছে সমস্যা! দেখা যাচ্ছে যে শীলা যেন সমস্যারই আরেক নাম! সম্প্রতি তিনি এই ওয়েব সিরিজ তৈরি নিয়ে উকিলের চিঠি ধরিয়েছেন প্রিয়াঙ্কাকে। সাম্প্রতিক এক সাক্ষাৎকারে দাবি করেছেন শীলা- তাঁকে না কি যৌবনে আলিয়ার মতো দেখতে ছিল! ফলে তিনি চান যে শকুন বাত্রার ছবিটাই তৈরি হোক আর সেখানে তাঁর নামভূমিকায় অভিনয় করুন আলিয়া! পাশাপাশি তাঁর বক্তব্য- প্রিয়াঙ্কা এই ওয়েব সিরিজ করার ব্যাপারে তাঁর অনুমতি চাননি, চাইলেও তিনি নিজের চরিত্রে প্রিয়াঙ্কাকে অভিনয় করতে দিতেন না! তাঁর মতে প্রিয়াঙ্কা এই চরিত্রে অভিনয়ের পক্ষে বেমানান! তাই তিনি আলিয়াকে আশীর্বাদ পাঠিয়েছেন এবং প্রিয়াঙ্কাকে কাজ থামানোর নির্দেশ দিয়েছেন!\nতবে এই ব্যাপারটি না কি শুধুই শীলার পছন্দ এবং অপছন্দের উপরে নির্ভর করেনেই, তেমনটাই শোা যাচ্ছে কানাঘুষোয়। আসল কারণ হল এই যে শকুন বাত্রা নিজে ওশো-অনুরাগী, তাই তাঁর চিত্রনাট্যে শীলার যৌন কেলেঙ্কারি এবং অপরাধের উল্লেখ থাকবে না। পরিচালক বলেছেনও সেটা স্পষ্টাস্পষ্টি- তাঁর ইচ্ছা ওশোর আদর্শ প্রচার, শীলার সঙ্গে তাঁর সম্পর্কে আলোকপাত করা নয়! কিন্তু প্রিয়াঙ্কার প্রযোজিত চিত্রনাট্য হতে চলেছে বিতর্কিত, তা অস্বস্তির কারণ হয়ে দাঁড়িয়েছে শীলার পক্ষে। সেই জন্যই তিনি বিরোধিতা করছেন ব্যাপারটার- শোনা যাচ্ছে তেমনটাই!\nFirst published: April 21, 2021, 14:54 IST


রাজধানীর অধিকাংশ ফার্মেসিতে মেয়াদোত্তীর্ণ ওষুধ\nমো. আখতারুজ্জামান | আপডেট: ০৬ নভেম্বর ২০১৮\nরাজধানীজুড়ে অধিকাংশ ফার্মেসিতে ভেজাল ও মেয়াদোত্তীর্ণ ওষুধ পাওয়া যাচ্ছে। পাওয়া গেছে পাঁচ বছর আগের মেয়াদোত্তীর্ণ ওষুধও। এমনি ভয়াবহ তথ্য ওঠে এসেছে জাতীয় ভোক্তা অধিকার সংরক্ষণ অধিদফতর পরিচালিত অভিযানে।\nযে ওষুধে মানুষের রোগ ভালো হয় সেই ওষুধই যদি খাওয়ার অনুপযোগী হয় তাহলে সাধারণ মানুষ কোথায় যাবে? ফার্মেসির ওষুধের মেয়াদ শেষ হলো কিনা তা দেখার জন্য মালিকদের প্রতি সরকারি এমন নিয়ম থাকলেও তা মানছেন না তারা।\nযদিও ফার্মেসি মালিকদের পক্ষ থেকে বলা হচ্ছে যে, তাদের অসাবধানতার কারণে মেয়াদোত্তীর্ণ ওষুধ থেকে যায়।\nসংশ্লিষ্টরা বলছেন, ভোক্তা যখন কোনো পণ্য ক্রয় করেন তখন যেন তারা যাচাই-বাছাই করে নেন। এটা একজন ভোক্তার অধিকার। আর ওষুধের বিষয়ে সেটা তো আরো বেশি হওয়া প্রয়োজন।\nজাতীয় ভোক্তা অধিকার সংরক্ষণ অধিদপ্তরের ঢাকা জেলা কার্যালয় থেকে প্রতিনিয়ত দুটি করে অভিযান পরিচালিত হচ্ছে। এসব অভিযান রাজধানীর বিভিন্ন এলাকায় করা হয় বলে জানা যায়।\nএমন কয়েকটি অভিযানে দেখা গেছে যে, যেসব ফার্মেসিতে অভিযান পরিচালনা করেছে তার অধিকাংশেই ভেজালসহ মেয়াদোত্তীর্ণ ওষুধ গেছে। এসব ফার্মেসিকে তারা অর্থ জরিমানা করেছেন।\nসম্প্রতি এমন কয়েকটি অভিযানের তথ্য তুলে ধরা হলো-\nআজ ৬ নভেম্বর মঙ্গলবার মেয়াদোত্তীর্ণ ওষুধ রাখার অপরাধে রাজধানীর উত্তরা এলাকায় ল্যাব এইড ফার্মেসিকে ৪০ হাজার টাকা, অভিরূপ ফার্মেসিকে ৩০ হাজার টাকা, এআরকে ফার্মেসিকে ২০ হাজার টাকা এবং বেস্ট ফার্মেসিকে ২০ হাজার টাকা জরিমানা করা হয়।\nগত ৪ নভেম্বর রাজধানী উত্তরায় অভিযান পরিচালনাকালে মেয়াদোত্তীর্ণ ওষুধ রাখার দায়ে নিউ সানমুনকে ৪০ হাজার, লার্জ ফার্মাকে ৩০ হাজার এবং ইস্টার্ন মেডিসিনকে ১৫ হাজার জরিমানা করা হয়।\nএকই অপরাধে গত ৩ নভেম্বর রাজধানীর মিরপুর-১২ এলাকার আনোয়ারা ফার্মাকে ১৫ হাজার এবং ফিরোজা ফার্মাকে ১৫ হাজার জরিমানা করা হয়।\nগত ১ নভেম্বর মেয়াদোত্তীর্ণ ওষুধ বিক্রি করায় রাজধানীর ভাষানটেকের সিরাজ ফার্মেসিকে ৫০ হাজার টাকা জরিমানা করা হয়।\nগত ৩১ অক্টোবর রাজধানীর রামপুরা বনশ্রী এলাকার তানভীর মেডিকেল ও স্কলার ফার্মায় মেয়াদোত্তীর্ণ ওষুধ রাখার দায়ে ৩০ হাজার টাকা করে জরিমানা করা হয়।\nগত ২৩ অক্টোবর রাজধানীর কারওয়ানবাজার এলাকায় ২০১৩ সালের মেয়াদোত্তীর্ণ ওষুধের সন্ধান পায় ভোক্তা অধিকার সংরক্ষণ অধিদপ্তরের কর্মকর্তারা। এ অপরাধে জননী এবং নুরানি নামের দুই ফার্মেসিকে ৫০ হাজার টাকা করে জরিমানা করা হয়।\nএ বিষয়ে ফেমাসনিউজের এ প্রতিবেদকের সাথে কথা হয় জাতীয় ভোক্তা অধিকার সংরক্ষণ অধিদফতর ঢাকা জেলা কার্যালয়ের সহকারী পরিচালক মো. আবদুল জব্বার মন্ডলের। তিনি জানান, রাজধানীর অনেক এলাকার ফার্মেসিতে আমরা অভিযান পরিচালনা করছি। সবখানে প্রায় একই চিত্র। আমরা অনেক ফার্মেসিতে দুই, তিন এমনকী পাঁচ বছর আগের মেয়াদ শেষ হয়ে যাওয়া ওষুধ দেখেছি। এক-দুদিন কিংবা এক দুই মাস হলেও মেনে নেয়া যায় অসাবধানতার কারণে এমনটা হয়েছে।\nআবদুল জব্বার মন্ডল বলেন, আমরা যখন দেখি যে- ফার্মেসিতে মেয়াদোত্তীর্ণ ওষুধ তখন আমরা ধরেই নিই, তারা বাড়তি মুনাফার লোভে এসব ওষুধ বিক্রির জন্য রেখেছে। কারণ নিয়ম রয়েছে যে, কোনোভাবে মেয়াদোত্তীর্ণ ওষুধ ফার্মেসিতে রাখা যাবে না।\nএ বিষয়ে কনজুমারস অ্যাসোসিয়েশন অফ বাংলাদেশের (ক্যাব) সভাপতি গোলাম রহমান ফেমাসনিউজের এ প্রতিবেদকে জানান, ভোক্তা অধিদপ্তরের এ উদ্যোগ ভালো। এতে করে রাজধানীর ফার্মেসিগুলোতে কিছু পরিবর্তন আসবে।\nদুদকের সাবেক এ চেয়ারম্যান জানান, ভোক্তার অধিকার ভোক্তাকেই অাদায় করে নিতে হবে। আর এ জন্য সচেতনতার বিকল্প নেই। কারণ সরকার আইন করেছে কিন্তু আমি ভোক্তা হিসেবে সেই আইনের নিয়মগুলোর বিষয়ে যদি সচেতন না থাকি তাহলে আইন করে কোনো লাভ হবে না।


শাকিবের জন্য নায়িকা হওয়া, এটা আমার জন্য দারুণ ব্যাপার! এজন্য ৮ কেজি ওজন বাড়ালেন পূজা! - Ajkeer Songbad\nHome/অন্যান্য/শাকিবের জন্য নায়িকা হওয়া, এটা আমার জন্য দারুণ ব্যাপার! এজন্য ৮ কেজি ওজন বাড়ালেন পূজা!\nঢাকাই সিনেমার শীর্ষ নায়ক শাকিব খান বর্তমানে অভিনয় করছেন ‘লিডার: আমিই বাংলাদেশ’ সিনেমায়।কয়েক দিনের মধ্যেই এর চিত্রায়ন পুরোপুরি শেষ হয়ে যাবে। এরপরই তিনি ছুটে যাবেন টাঙ্গাইলে।সেখানে অংশ নেবেন নতুন সিনেমা ‘গলুই’-এর শুটিংয়ে। সিনেমাটির মাধ্যমে প্রথমবারের মতো শাকিবের সঙ্গে জুটি বাঁধছেন এ প্রজন্মের নায়িকা পূজা চেরি। বেশ কিছু দিন ধরেই ‘গলুই’তে তাদের একসঙ্গে অভিনয়ের গুঞ্জন শোনা যাচ্ছিল। অবশেষে পূজাও স্বীকার করলেন, খবরটি সত্যি।\n‘গলুই’ নির্মাণ করছেন এস এ হক অলিক। যিনি এর আগে ‘আকাশ ছোঁয়া ভালোবাসা’, ‘হৃদয়ের কথা’র মতো তুমুল জনপ্রিয় সিনেমা উপহার দিয়েছেন। এটি ২০২০-২০২১ অর্থবছরে সরকারি অনুদান পেয়েছে। বৃহস্পতিবার (২৩ সেপ্টেম্বর) থেকে শুরু হয়েছে সিনেমাটির শুটিং। তবে নায়ক-নায়িকা আরও কয়েক দিন পর যোগ দেবেন।\nএতে শাকিব-পূজা ছাড়া আরও অভিনয় করছেন সুচরিতা, আলীরাজ, আজিজুল হাকিম প্রমুখ।প্রসঙ্গত, শিশুশিল্পী হিসেবে পূজা চেরি সিনেমায় নাম লেখান। এরপর ২০১৮ সালে ‘নূরজাহান’ সিনেমার মাধ্যমে নায়িকা হিসেবে আত্মপ্রকাশ করেন। জনপ্রিয়তা পান একই বছরের ‘পোড়ামন ২’ সিনেমায় অভিনয় করে।\nPrevious স্ত্রী’র পরকীয়ার জেরে কুমিল্লায় যুবলীগ নেতার আত্মহত্যা\nNext শিশু সন্তানকে বাঁচাতে গিয়ে প্রাণ হারালেন মা


দেশীয় চামড়া শিল্পের জন্য বিকল্প বাজার অনুসন্ধান করছে সরকার বললেন শিল্পমন্ত্রী - ক্রাইম পেট্রোল বাংলাদেশ\nক্রাইম পেট্রোল বিডি » অর্থনীতি • জাতীয় » দেশীয় চামড়া শিল্পের জন্য বিকল্প বাজার অনুসন্ধান করছে সরকার বললেন শিল্পমন্ত্রী\nদেশীয় চামড়া শিল্পের জন্য বিকল্প বাজার অনুসন্ধান করছে সরকার বললেন শিল্পমন্ত্রী\nফেব্রুয়ারি ১২, ২০২০ - ৮:১৪ অপরাহ্ণ\nঢাকা: চীনে প্রাণঘাতী করোনা ভাইরাস বিস্তারের ফলে দেশীয় চামড়া শিল্প যাতে ক্ষতিগ্রস্ত না হয় সেজন্য সরকার বিকল্প বাজার অনুসন্ধান করছে বলে জানিয়েছেন শিল্পমন্ত্রী নূরুল মজিদ মাহমুদ হুমায়ূন।একইসঙ্গে আসন্ন কোরবানির চামড়া যথাযথভাবে সংগ্রহ ও সংরক্ষণের বিষয়ে প্রয়োজনীয় ব্যবস্থা নিতে শিল্প, বাণিজ্য, পরিবেশ ও বন, ধর্ম, তথ্য মন্ত্রণালয়, এনবিআর, অর্থবিভাগ, ট্যারিফ কমিশন, বাংলাদেশ ব্যাংক এবং চামড়া শিল্পসংশ্লিষ্টদের অংশগ্রহণে একটি কমিটি গঠনের সিদ্ধান্ত হয়েছে। কমিটি সংশ্লিষ্টদের সঙ্গে আলোচনা করে আগামী সাত কর্মদিবসের মধ্যে একটি সুপারিশ পেশ করবে।\nবুধবার (১২ ফেব্রুয়ারি) শিল্প মন্ত্রণালয়ের সম্মেলন কক্ষে চামড়া শিল্পের উন্নয়নে সুপারিশ প্রদান ও কর্মপরিকল্পনা প্রণয়নের লক্ষ্যে গঠিত টাস্কফোর্সের প্রথম সভা শেষে তিনি এ কথা জানান। শিল্পমন্ত্রী নূরুল মজিদ মাহমুদ হুমায়ূনের সভাপতিত্বে অনুষ্ঠানে বাণিজ্যমন্ত্রী টিপু মুনশি, পরিবেশ, বন ও জলবায়ু পরিবর্তনমন্ত্রী মো. শাহাব উদ্দিন, শিল্প প্রতিমন্ত্রী কামাল আহমেদ মজুমদার উপস্থিত ছিলেন। নূরুল মজিদ মাহমুদ হুমায়ূন বলেন, ইউরোপের বাজারে দেশীয় চামড়াজাত পণ্য রফতানির লক্ষ্যে ট্যানারিগুলোকে লেদার ওয়ার্কিং গ্রুপের (এলডব্লিউজি) সার্টিফিকেশন অর্জন করতে হবে। এজন্য শিল্প মন্ত্রণালয়ের উদ্যোগে সাভার ট্যানারি শিল্পনগরীতে নির্মিত সেন্ট্রাল ইফ্লুয়েন্ট ট্রিটমেন্ট প্ল্যান (সিইটিপি) স্থাপন করা হয়েছে। সার্টিফিকেশন অর্জনে অন্যান্য শর্তপূরণে ট্যানারি মালিকদের আরও সক্রিয় হতে হবে।\nবাণিজ্যমন্ত্রী টিপু মুনশি বলেন, দেশীয় চামড়া শিল্পের স্বার্থে ট্যানারিগুলোকে রক্ষা করতে হবে। কোরবানির চামড়া যাতে নষ্ট না হয় সেজন্য তৃণমূলের চামড়া ব্যবসায়ীদের কথা চিন্তা করতে হবে। সবার স্বার্থ রক্ষায় যা করণীয় সরকার সেটিই করবে। সভায় কোরবানির সময় চামড়া সংক্রান্ত সমস্যাগুলো নিয়ন্ত্রণে সব অংশীজনদের পারস্পরিক আস্থা বজায় রেখে একসঙ্গে কাজ করার আহ্বান জানান পরিবেশ, বন ও জলবায়ু পরিবর্তন মন্ত্রী মো. শাহাব উদ্দিন।\nসংসদ সদস্য মুজিবুল হককে ‘কালার ব্লাইন্ড’ বললেন প্রধানমন্ত্রী\nসাতক্ষীরায় সড়ক দুর্ঘটনায় এক বাইসাইকেল চালক নিহত


হে প্রজন্ম, তোমরা যখন মুমূর্ষু রোগীর পাশে দাঁড়ায়ে সেলফি আপলোড করো...\nসকাল সকাল হাসপাতালে ঢুকে ইমার্জেন্সি ডিউটির দায়িত্ব হাতে নিয়েই বিপদে পড়লাম। ইমার্জেন্সি রুমে শোরগোলের শব্দ শুনে হন্তদন্ত হয়ে ছুটে গিয়ে দেখি একজন অচেতন তরুণ রোগীকে কয়েকজন ধরাধরি করে এনে ইমার্জেন্সি বেডে শুইয়ে দিয়েছে। যে তরুণ ছেলেগুলো অজ্ঞান রোগীটিকে নিয়ে এসেছে, শোরগোলটা তারাই করছে।\nপেশেন্টকে অ্যাসেস করলাম। Road traffic accident (RTA) এর রোগী। আমাদের দেশে RTA এর পেশেন্টের পরিমাণ যে কত বেশী, সেটা একমাত্র আমরা যারা হাসপাতালের ইমার্জেন্সি রুমে থাকি তারা টের পাই, পত্রিকায় সেটার ১০ ভাগের ১ ভাগও আসে না। নীরবে-নিভৃতে এদেশে প্রতিদিন RTA এর নামে একের পর এক লোককে স্রেফ হত্যা করা হচ্ছে। অবশ্য যে দেশের নীতিনির্ধারকরা বলেন যে গরু-ছাগল দেখে চিনতে পারলেই ড্রাইভিং লাইসেন্স দেয়া যেতে পারে, সেখানে এসব কথা বলা অর্থহীন।\nযাই হোক, আঘাত বেশ মারাত্মক, পেশেন্ট শকে আছে, পালস্/বিপি-আনডিটেকটেবল, ইন্টারনাল ব্লিডিং হচ্ছে যদিও বাইরে থেকে দেখে সেটা বোঝার তেমন উপায় নেই। এ ধরণের রোগীর সামগ্রিক অবস্থা বোঝার জন্য আমরা GCS নামে একটি স্কেল ব্যবহার করি। GCS স্কেলে ১৫ তে ৫ এর মত দেয়া যায়, কোন সন্দেহ নেই রোগীর অবস্থা গুরুতর। পিউপিলের রেসপন্সও সুবিধার না, মস্তিষ্কের ভেতর রক্তক্ষরণ হবার সম্ভাবনা প্রবল।\nমোবাইলের ক্যামেরার ক্যাঁচ ক্যাঁচ শব্দে পেশেন্ট অ্যাসেসমেন্টের জগত থেকে বের হয়ে আসতে হলো। যে তরুণেরা রোগীটিকে নিয়ে এসেছে তারা ঐ আনকনশাস পেশেন্টের সাথে চেহারায় আনন্দের বিশেষ ভঙ্গিমা এনে একটার পর একটা ছবি তুলছে। এক ফাঁকে বোধ হয় ত্যাঁছড়া করে আমার ছবিও তুললো। এমন অবস্থায় মানুষের মাথায় ছবি তোলার চিন্তা আসে কি করে! “মানুষ এত লক্ষ বছর পৃথিবীতে হেঁটে কতটুকু এগোলে মানবতার পথে” -কে বলেছিলো কথাটা? মনে করতে পারলাম না….\nযাই হোক, রোগীকে ইমার্জেন্সি ফ্লুয়িড দিতে হবে, নিজেই একতলা হতে দোতলায় ছুটে গেলাম স্যালাইনের ব্যাগ আনতে। যাবার আগে আল্ট্রামর্ডান তরুণদের একটা কাগজে I/V ক্যানুলা লিখে দিয়ে সেটা নিয়ে আসতে বললাম।\nস্যালাইন নিয়ে নীচে এসে মিনিট কয়েক বসে রইলাম, ক্যানুলার কোন খবর নেই। বুঝলাম বিপ্লবী তরুণেরা ভেগেছে। আপনারা কি আশ্চর্য হয়েছেন? আমি কিন্তু হইনি, আমাদের চিকিৎসকদের কাছে এটা খুবই সাধারণ একটা ঘটনা।\nতবে বিষয়টা হলো কি, সময় এখন ফেসবুক-টুইটারের, কিছুক্ষণের মাঝেই হয়তো ফেসবুকে সেই তরুণেরা বিপ্লবী স্ট্যাটাস প্রসব করবে-“হাসপাতালে জ্যান্ত রোগীকে নিয়ে এসেছিলাম। কিন্তু তাকে বিনা চিকিৎসায় ফেলে রেখেছিলো এই সেই কসাই ডাক্তার, শেয়ার করে সবাইকে জানিয়ে দিন….”\nক্যানুলা ম্যানেজ করলাম, স্যালাইনও চালু হলো, বেশ কিছুক্ষণ স্যালাইনের ব্যাগ চেপে ধরে রাখতে হলো যাতে Adequate ফ্লুয়িড রান করে। ব্লাড প্রেসার, পালস্- ডিটেকটেবল হলো। কিন্তু মাথার ভেতরে যে রক্তক্ষরণ হচ্ছে সেটার চিকিৎসা তো এখানে সম্ভব না, ঢাকায় পাঠাতে হবে।অ্যাম্বুলেন্স ড্রাইভারকে ডাকলাম। উনি তেলের টাকা না দিলে ঢাকায় নিয়ে যেতে অপারগতা প্রকাশ করলেন। রোগীর সাথে তখন কোন কাকপক্ষীও নেই!\nমেডিসিনের কনসালটেন্ট আপু দূর থেকে এসব দেখে বিষয়টা বোধ হয় কিছুটা আঁচ করতে পারলেন। আমার হাতে বেশ কিছু টাকা দিয়ে বললেনঃ “জামান, আপাতত আমার কাছে এত আছে। এটা নাও, রোগীর জন্য যতটুকু করা যায় করো”।\nঅ্যাম্বুলেন্সের ড্রাইভারকে রোগীকে নিয়ে মিটফোর্ড হাসপাতালের ইমার্জেন্সিতে গিয়ে ভর্তি করে আসতে বললাম। রিকোয়েস্ট করলাম, যাতায়াত বাবদ এরপর আর যতটুকু লাগে সেটা আমি পরে দিয়ে দেব। অ্যাম্বুলেন্স অচেতন রোগীকে নিয়ে সাইরেন বাজিয়ে ছুটে চললো….\nরোগীকে বিদায় দিতে দিতে কখন যে হাসপাতালের বাইরে চলে এসেছি-সেটা আমার নজরে পড়ে নাই। মাথা নীচু করে দু’হাত পেছনে রেখে চিন্তামগ্ন হয়ে হাসপাতালে ঢুকছি। মনটা খারাপ হয়ে গেলো। জানি না, কোন মায়ের আদরের ধন এভাবে সড়ক দুর্ঘটনায় রাস্তায় পড়ে ছিলো।Life is so unpredictable, In fact you never know what will happen in next few seconds….\nআমার আর কিছু বলার নেই। তবে লেখা শেষ করার আগে এ প্রজন্মের তরুণদের, যুবকদের আমার কিছু বলার আছে। সেটা বলে বিদায় নিচ্ছিঃ\nহে প্রজন্ম, তোমরা যখন মুমূর্ষু রোগীর পাশে দাঁড়ায়ে সেলফি খিঁচে সোশাল মিডিয়ায় মানবতার ঝড় তোলো, আমরা চিকিৎসকরা তখন মানবতা দেখাই রোগীর চিকিৎসা সেবা নিশ্চিত করতে গিয়ে। তোমরা যখন চিকিৎসকের মুন্ডুপাত করে শুধু হাসপাতালে রোগীকে নিয়ে এসে ক্রেডিট নাও, আমাদের তখন ঐ মৃতপ্রায় রোগীকে স্থিতিশীল করতে ত্রাহি মধুসূদন অবস্থা হয়। সোশাল মিডিয়ায় আমাদের বিরুদ্ধে যে ঝড় তোমরা তোলো, সেটা আমাদের স্পর্শ করে। রোগীকে সুস্থ করার প্রয়াসে আমরা যে ঝড়ের মাঝ দিয়ে নিত্যদিন যাই-তা কিন্তু তোমাদের কখনো স্পর্শ করে না….


নাট্যকার, অভিনেতা, লেখক, শিক্ষক ড. ইনামুল হক আর নেই নাট্যকার, অভিনেতা, লেখক, শিক্ষক ড. ইনামুল হক আর নেই – বাংলাদেশ বুলেটিন২৪\nএকুশে পদক ও স্বাধীনতা পুরস্কারপ্রাপ্ত প্রখ্যাত নাট্যকার, অভিনেতা, লেখক, শিক্ষক ড. ইনামুল হক (৭৮) আর নেই (ইন্না লিল্লাহি ওয়া ইন্না ইলাইহি রাজিউন)।আজ সোমবার বিকেল আনুমানিক সোয়া ৩টার দিকে রাজধানীর বেইলি রোডের বাসভবনে ড. ইনামুল হকের মৃত্যু হয়।\nইনামুল হকের জন্ম ফেনীর এক সম্ভ্রান্ত মুসলিম পরিবারে। ঢাকা বিশ্ববিদ্যালয় থেকে তিনি রসায়নে স্নাতক ও স্নাতকোত্তর ডিগ্রি লাভ করেন। দীর্ঘকাল বাংলাদেশ প্রকৌশল বিশ্ববিদ্যালয়ে রসায়ন বিভাগের শিক্ষকের দায়িত্ব পালন করেছেন।\n১৯৬৯ সালের গণঅভ্যুত্থানে জনগণকে উদ্ধুদ্ধ করার প্রয়াসে বিভিন্ন আন্দোলনমুখী নাটকে অংশগ্রহণ করেন। ১৯৭০ সালে আইয়ুব খানের রক্তচক্ষুকে উপেক্ষা করে তৎকালীন অসহযোগ আন্দোলনে অংশ নেন নাট্যচর্চাকে হাতিয়ার করে। ১৯৭১ সালের ২৫ মার্চ সৃজনীর ব্যানারে পাকিস্তান সরকারের বিরুদ্ধে ট্রাকে ট্রাকে ঢাকা শহরের বিভিন্ন স্থানে পথনাটক করেন।\nব্যক্তিজীবনে ড. ইনামুল হকের দাম্পত্য সঙ্গী বরেণ্য নাট্যজন লাকী ইনাম। তাঁদের সংসারে দুই মেয়ে হৃদি হক (স্বামী লিটু আনাম) ও প্রৈতি হক (স্বামী সাজু খাদেম)।\nড. ইনামুল হক ২০০২ সালে একুশে পদক এবং ২০১৭ সালে স্বাধীনতা পুরস্কার লাভ করেন।


মুক্তিযুদ্ধের প্রামাণ্যচিত্র দিয়ে বাজেট উপস্থাপন শুরু | Dhaka Tribune Bangla\nমুক্তিযুদ্ধের প্রামাণ্যচিত্র দিয়ে বাজেট উপস্থাপন শুরু\nপ্রকাশিত ০৩:১০ বিকেল জুন ১৩, ২০১৯\n২০১৯-২০ অর্থবছরের বাজেটে স্বাক্ষর করছেন প্রধানমন্ত্রী শেখ হাসিনা ও অর্থমন্ত্রী আ হ ম মুস্তফা কামাল। ফাইল ছবি: ফোকাস বাংলা\nশারীরিকভাবে অসুস্থ থাকার কথা জানিয়ে বসে বাজেট বক্তব্য দেওয়ার অনুরোধ জানান অর্থমন্ত্রী আ হ ম মুস্তফা কামাল। স্পিকার ড. শিরীন শারমিন চৌধুরী অর্থমন্ত্রীর অনুরোধে সম্মতি দেন। এরপরেই শুরু হয় মুক্তিযুদ্ধের প্রমাণচিত্র।\nমুক্তিযুদ্ধের প্রামাণ্যচিত্র দিয়ে বাজেট উপস্থাপন শুরু প্রামাণ্যচিত্র দিয়ে জাতীয় সংসদে ২০১৯-২০ অর্থবছরের বাজেট উপস্থাপন শুরু করেছেন অর্থমন্ত্রী আ হ ম মুস্তফা কামাল।\n১৩ জুন, বৃহস্পতিবার বেলা ৩টায় স্পিকার শিরীন শারমিন চৌধুরীর সভাপতিত্বে জাতীয় সংসদের বাজেট অধিবেশন শুরু হয়।\nএ সময় শারীরিকভাবে অসুস্থ থাকার কথা জানিয়ে বসে বাজেট বক্তব্য দেওয়ার অনুরোধ জানান অর্থমন্ত্রী আ হ ম মুস্তফা কামাল। স্পিকার ড. শিরীন শারমিন চৌধুরী অর্থমন্ত্রীর অনুরোধে সম্মতি দেন। এরপরেই শুরু হয় মুক্তিযুদ্ধের প্রমাণচিত্র।\nএর আগে বৃহস্পতিবার বেলা আড়ইটার দিকে জাতীয় সংসদ ভবনে মন্ত্রিপরিষদের বৈঠকে ২০১৯-২০ অর্থ বছরের প্রস্তাবিত বাজেটের অনুমোদন দেওয়া হয়।\nবেলা পৌনে ১টা থেকে প্রধানমন্ত্রী শেখ হাসিনার সভাপতিত্বে মন্ত্রিপরিষদের বৈঠক শুরু হয়। অর্থমন্ত্রী প্রায় আধাঘণ্টা দেরিতে, দুপুর ১টা ২১ মিনিটে বৈঠকে যোগ দেন। মন্ত্রিপরিষদের বৈঠকে যোগ দিতে আসা অর্থমন্ত্রীকে বেশ দুর্বল দেখা গেছে। সংসদ সচিবালয়ের কর্মকর্তারা তাকে হাত ধরে ভেতরে নিয়ে যান। তিনি সাদা পায়জামা-পাঞ্জাবি, ওপরে কালো মুজিব কোট পরে সংসদ ভবনে যান।\nএবার অর্থমন্ত্রী হিসেবে প্রথমবারের মতো বাজেট পেশ করছেন আ হ ম মুস্তফা কামাল। এটি দেশের ৪৮তম ও আওয়ামী লীগ সরকারের ২০তম বাজেট। এর আগে পরিকল্পনামন্ত্রী হিসেবে গত পাঁচ বছরের বাজেটে তৈরির কাজে সাবেক অর্থমন্ত্রী আবুল মাল আবদুল মুহিতকে সহযোগিতা করছেন বর্তমান অর্থমন্ত্রী আ হ ম মুস্তফা কামাল।


কায়রো শহরকে সাইকেলবান্ধব করার উদ্যোগ | অন্বেষণ | DW | 30.06.2021\nকায়রো শহরকে সাইকেলবান্ধব করার উদ্যোগ\nকায়রো শহরে সপ্তাহের মাঝের এক দিনে হেবা আতিয়া মুসা নিজের সাইকেলে করে কাজে যোগ দিতে চলেছেন৷ কায়রোয় সাইকেল-আরোহী নিত্যযাত্রী খুবই বিরল দৃশ্য৷ সাইকেলচালক হিসেবে নারীরা আরো বিরল৷\nনগর পরিকল্পনাকারী হিসেবে কায়রো শহরকে আরো সাইকেল-বান্ধব করে তুলতে চান মুসা৷ তার কাছে প্রতিদিন সাইকেলে করে কাজে যাওয়া স্বাভাবিক ঘটনা৷ যদিও কখনো সে জন্য সাহসের প্রয়োজন হয়৷ কী কী উন্নতি প্রয়োজন, হাতেনাতে তিনি সেটা টের পান৷ হেবা বলেন, ‘‘আমি সাধারণত পথের ডান দিকে সাইকেল চালাই৷ সেখানেই যত ধুলাবালি, জঞ্জাল-ভরা নর্দমা৷ পথও প্রায় খানাখন্দে ভরা৷ গাড়ির মানুষ সাইকেল-চালক দেখতে অভ্যস্ত নয়৷ ড্রাইভার খুব কাছাকাছি গাড়ি নিয়ে এলে আমি বিপদে পড়তে পারি৷''\nপথেঘাটে সব রকমের বাধা ছড়িয়ে রয়েছে৷ কায়রো মেট্রোপলিটন এলাকা গোটা আফ্রিকা মহাদেশের সবচেয়ে বড় জনপদ৷ দুই কোটি দশ লাখেরও বেশি মানুষ সেখানে বাস করেন৷\nযানবাহন ও পথচারীদের মধ্যে সব সময়ে হাড্ডাহাড্ডি প্রতিযোগিতা চলে৷ মিশরের কর্তৃপক্ষ সেতু নির্মাণ ও হাইওয়ে চওড়া করে পরিস্থিতির উন্নতির চেষ্টা করছে৷ সাম্প্রতিক বছরগুলিতে সরকার দেশজুড়ে প্রায় ৭,০০০ কিলোমিটার রাস্তার নেটওয়ার্ক গড়ে তুলেছে৷\nভিডিও দেখুন 05:32\nমহামারির পার্শ্ব প্রতিক্রিয়া\nকরোনা মহামারির শুরু থেকে মিশরের রাজধানীতে সাইকেল চালকের সংখ্যা সামান্য বেড়ে গেছে৷ কায়রোর কেন্দ্রস্থলে বাইসাইকেলের দোকানের মালিক মোহামেদ ইয়ুসরি সাইকেলের বাড়তি চাহিদা লক্ষ্য করছেন৷ তিনি বলেন, ‘‘গণপরিবহণ ব্যবস্থা ভিড়ে ঠাসা থাকে৷ মহামারির কারণে কিছু মানুষ ভাইরাস সংক্রমণের ভয়ে এমন যানবাহন এড়িয়ে চলছেন৷ বিকল্প হিসেবে অনেকেই সাইকেল বেছে নিচ্ছেন৷ তাছাড়া শহরে যানবাহনের বেড়ে চলা সংখ্যা ও যানজটের কারণে মানুষ বাইসাইকেলের সুবিধা আরও বেশি বুঝতে পারছেন৷''\nকিন্তু সাইক্লিং আরো আকর্ষণীয় করে তুলতে হলে পথঘাটের অবস্থার উন্নতি করতে হবে৷ ‘তবদিল'-এর মতো একাধিক উদ্যোগ ঠিক সেই লক্ষ্য পূরণ করতে চাইছে৷ ২০১৮ সালে মুসা-সহ চার জন নগর পরিকল্পনাকারী এই স্টার্টআপ গড়ে তুলেছিলেন৷ ব্যক্তিগত চাঁদার অর্থে কাজ শুরু হলেও এখন আরব সামাজিক বিজ্ঞান পরিষদ অর্থায়ন করতে এগিয়ে এসেছে৷ ‘তবদিল' সাইকেল চালানো আরো আকর্ষণীয় করে তুলতে চায়৷ সাইকেল-চালকদের বর্তমান ও সম্ভাব্য সংখ্যা, তাদের যাত্রাপথ, সাইকেল বেছে নেবার কারণের মতো তথ্যও সংগ্রহ করছে এই উদ্যোগ৷\nপরিবহণের জট খুলতে সার্বিক উদ্যোগ\nকায়রোয় জাতিসংঘের হ্যাবিট্যাট সেন্টারে সাইকেল চালক ও অন্যান্য রাজপথ ব্যবহারকারীদের জন্য শহরের অবকাঠামো উন্নতির পথ খোঁজা হচ্ছে৷ জাতিসংঘের হ্যাবিট্যাট প্রকল্প অফিসারের সালমা মুসাল্লেম বলেন, ‘‘আমরা শহরের কেন্দ্রস্থলে সাইকেলের পথ ও বাইক শেয়ারিং পরিষেবা চাই৷\nআমস্টারডামের সাইকেল ‘‘খোয়াড়’’\nসাইকেল অনেক, জায়গা কম\nআমস্টারডাম শহরে মানুষের চেয়ে সাইকেলের সংখ্যা বেশি৷ নেদারল্যান্ডসের রাজধানীর জনসংখ্যা সাত লাখের মতো৷ আর সাইকেলের সংখ্যা আনুমানিক দশ লাখ৷ সাইকেল পার্ক করার নির্দিষ্ট জায়গা আছে শহরে৷ কিন্তু সেগুলো ভরা থাকে অধিকাংশ সময়৷ তাই অনেকে রাস্তার পাশে অবৈধভাবে রাখেন সাইকেল৷ সেখানে সাইকেল চুরিও এক নিত্যনৈমিত্তিক ব্যাপার৷\nসাইকেল যখন মাথাব্যাথার কারণ!\nআমস্টারডামে সাইকেল পার্ক করা এক জটিল ব্যাপার৷ রাস্তাগুলো সরু আর সাইকেল পার্ক করার নির্দিষ্ট জায়গাও কম৷ এই সাইকেল আরোহী আমস্টারডাম ট্রেন স্টেশনের বাইরে সাইকেলটি রাখার জায়গা খুঁজছেন৷\nআগে আসলে, আগে পাবেন\nআমস্টারডাম ট্রেন স্টেশনের বাইরে একটি খালের উপর গড়ে তোলা সাইকেল রাখার জায়গার ছবি এটি৷ তিন তলা এই পার্কিংয়ে আড়াই হাজারের বেশি সাইকেল বিনা খরচায় রাখা যায়৷ তবে একটি নির্দিষ্ট সময়ের মধ্যে সাইকেল সরিয়ে নিতে হয়৷ আগে আসলে, আগে পাবেন ভিত্তিতে সাইকেল রাখার জায়গা পাওয়া যায় এখানে৷\nসাইকেল বন্যার ঝুঁকি\nপার্কিংয়ের জন্য নির্ধারিত জায়গার বাইরে রাখা সাইকেলগুলো শহর কর্তৃপক্ষ তুলে নিয়ে যায়৷ এরপর সেগুলোকে রাখা হয় সাইকেলের খোয়াড়ে, নেদারল্যান্ডসের ভাষার যাকে বলে ‘‘ফিয়েটসডিপো৷’’ আমস্টারডামের সাইকেলের খোয়াড়ের ম্যানেজার পিটার বের্কহ্যুট এই বিষয়ে বলেন, ‘‘সাইকেলগুলো না সরানো হলে গোটা শহর সাইকেলে ঢেকে যাবে৷ তখন হাঁটাচলা অসম্ভব হয়ে যাবে৷’’ ২০১২ সালে খোয়াড়ে জমা হয়েছিল ৬৫,০০০ সাইকেল৷\nআমস্টারডাম ট্রেন স্টেশনের কাছ থেকে তুলে আনা সাইকেলগুলো গাড়ি থেকে নামাচ্ছেন খোয়াড় কর্মীরা৷ হঠাৎ একদিন শহর কর্তৃপক্ষ অবৈধভাবে পার্ক করা সাইকেলের সন্ধানে বের হন৷ এরপর সেসব সাইকেলের লক কেটে গাড়িতে তুলে খোয়াড়ে নিয়ে আসেন৷ সেখানে একসঙ্গে ১২ থেকে ১৭ হাজার সাইকেল রাখা যায়৷\nএই সাইকেলগুলোকে খোয়াড়ে জমা করার জন্য রাখা হয়েছে৷ একটু লক্ষ্য করে দেখা যাবে প্রতিটি সাইকেলে কমলা রংয়ের ট্যাগ জুড়ে দেওয়া হয়েছে৷ এভাবে সাইকেলের রং, নকশা, সিরিয়াল নম্বর, তুলে নেয়ার স্থানসহ বিভিন্ন তথ্য সংগ্রহে রাখা হয়৷ কোনো সাইকেল আগে চুরি হয়েছিল কিনা সেটাও পরীক্ষা করে দেখা যায় এই পদ্ধতিতে৷\nহ্যালো, পুরনো বন্ধু!\nরাস্তায় সাইকেল পার্ক করার কিছুক্ষণ পর ফিরে এসে যদি দেখেন সেটি হাওয়া হয়ে গেছে, তখন কেমন লাগবে? নিঃসন্দেহে কষ্ট পাবেন আপনি৷ ২৭ বছর বয়সি ইমকা লিগ্টহার্ট একবার এমন পরিস্থিতিতে পরেছিলেন৷ তবে তিনি দ্রুতই ফোন করেন সাইকেলের খোয়াড়ে৷ পরেরদিন খোয়াড়ে গিয়ে সাইকেলটিও খুঁজে পান৷ তবে সেটি ফেরত পেতে দশ ইউরো জরিমানা গুনতে হয়েছিল তাঁকে৷\nফিলিপ বঙ্কের (২৬) জন্য সেদিনটা এমনিতেই খারাপ যাচ্ছিল৷ তার উপর টের পেলেন সাইকেলটাও হাওয়া৷ তবে তিনি মনে করেন, অবৈধভাবে পার্ক করে রাখা সাইকেল তুলে নেয়া ভালো, কেননা এতে করে অন্যরা পার্কিংয়ের জায়গা পায়৷ খোয়াড় থেকে নিজের সাইকেল ফিরে পেতে অবশ্য পরীক্ষা দিতে হয়েছিল ফিলিপকে৷ সাইকেলের লকে ঠিকঠাক চাবি ঢুকিয়ে পরীক্ষায় পাশ করেন তিনি৷\nভবিষ্যতের জন্য অপেক্ষা\n‘‘আমরা এগুলো মালিকের কাছে ফিরিয়ে দিতে চাই৷ এটাই আমারদের মূল উদ্দেশ্য’’, বলেন খোয়াড়ের ম্যানেজার বের্কহ্যুট৷ মালিকদের ফিরিয়ে দিতে সাইকেলগুলো তিন মাসের মতো খোয়াড়ে রাখা হয়৷ এই সময়ের মধ্যে মালিকরা সাইকেল নিতে না আসলে সেগুলো নিলামে তুলে বিক্রি করা হয়৷ বের্কহ্যুটের দেয়া তথ্য অনুযায়ী, অনেক মালিকই হারিয়ে যাওয়া সাইকেলের খোঁজে খোয়াড়ে আসেন না৷ তাঁরা মনে করেন সাইকেল চুরি হয়ে গেছে৷\nলেখক: কার্ল নাসম্যান/এআই\nতার জন্য রাজপথের ডিজাইন বদলাতে হবে৷ যদি ভ্রমণের ৭০ শতাংশই পায়ে হেঁটে, সাইকেল চেপে অথবা গণপরিবহণ ব্যবস্থার মাধ্যমে ঘটে, তাহলে রাজপথের ৭০ শতাংশও পরিবহণের সেই সব অংশের জন্য ধার্য করতে হবে৷''\nজাতিসংঘের হ্যাবিট্যাটের সূত্র অনুযায়ী কায়রো শহরের প্রায় ৫৫ শতাংশ ভ্রমণই গণপরিবহন ব্যবস্থার মাধ্যমে ঘটে৷ সাইকেল চড়া ও হাঁটার অংশ ১৩ শতাংশ৷ শহরের বিভিন্ন প্রান্তে সাইক্লিং গ্রুপ গড়ে উঠছে৷\nসাইকেল ভাড়ার সুযোগ\nসাইকেল অনুরাগী হিসেবে মোহামেদ সামি ‘গোবাইক' নামের উদ্যোগ গড়ে তুলেছেন৷ ইউরোপে বাস করার সময়ে তিনি সেই আইডিয়া পেয়েছিলেন৷ তিনি লক্ষ্য করেছিলেন, যে কিছু মানুষ সাইকেলকেই ভ্রমণের মূল মাধ্যম হিসেবে ব্যবহার করছেন৷ সামি বলেন, ‘‘আমরা মানুষকে সাইকেল চালাতে উৎসাহ দিতে চাই, কারণ আমরা রাজপথে গাড়ি, ট্যাক্সি ও বাসের সংখ্যা কমাতে চাই৷ সুপারমার্কেটে যেতে, বন্ধুর সঙ্গে দেখা করতে পাঁচ থেকে ছয় কিলোমিটারের মতো কম দূরত্বে ভ্রমণের জন্য সাইকেল ব্যবহার করা অনেক সহজ উপায়৷ সেটা করলে আমাদের সবার অপছন্দের যানজটও কমে যাবে৷''\nপ্রতি শুক্রবার শহরের বিভিন্ন অংশে ‘গোবাইক' গ্রুপের মিটিং হয়৷ যাদের সাইকেল নেই, তাদের জন্য উদ্বৃত্ত সাইকেলের ব্যবস্থা করা হয়৷ যে কেউ এই উদ্যোগে যোগ দিতে পারেন৷\nনির্দিষ্ট কোনো দিনে সম্ভবত ৩০ জন সাইকেল চালক কায়রোর রাজপথে ১২ কিলোমিটার পথ অতিক্রম করেন৷ বেশিরভাগ চালকই নারী হওয়ায় অনেকেই নড়েচড়ে বসছে৷ যে কোনো মানুষই যে সাইকেল চালাতে পারেন, সেটা স্পষ্ট হয়ে যাচ্ছে৷ হেবা আতিয়া মুসা বলেন, ‘‘আমাদের সঠিক অবকাঠামো ও সাইকেলের জন্য আলাদা পথ থাকলে কত ভালো হতো! গাড়িসহ অন্যান্য বাধা এড়িয়ে চলা যেত৷ তখন প্রতিদিন কত সহজে কাজে যেতে পারতাম! আমি চাই মানুষ সাইকেল চালক দেখে অভ্যস্ত হয়ে যাক৷ সাইকেল যে শুধু পুরুষদের জন্য নয়, সেটাও স্পষ্ট হয়ে উঠুক৷''\nসূচনা হয়ে গেছে৷ তবে এখনো দীর্ঘ পথ চলা বাকি৷\nকলকাতা কি হয়ে উঠতে পারে সাইকেলের শহর\nসাইকেলের শহর হতে চায় বন, কিন্তু...\nজলবায়ু পরিবর্তন আর বায়ু দূষণ রোধে অনেক ইউরোপীয় শহরই সাইকেলের দিকে ঝুঁকেছে, ঝুঁকছে৷ এই যেমন নেদারল্যান্ডসের রাজধানী আমস্টারডাম৷ জার্মানির প্রাক্তন রাজধানী বনেরও ইচ্ছা সেরকম, কিন্তু কাজটা ঠিক সহজ মনে হচ্ছে না৷\nকায়রো শহরে সাইকেল জনপ্রিয় করার উদ্যোগ\nকি-ওয়ার্ডস অন্বেষণ, যানজট, মিশর, কায়রো, সাইকেল, দূরদর্শন, আরটিভি, সাইকেলবান্ধব, শহর\nআরো সাইকেলবান্ধব হবে কায়রো 30.06.2021\nশহরে গাড়ি হটিয়ে সাইকেল বাড়াতে চান এক ডিজাইনার 28.12.2021\nপরিবেশবান্ধব শহর সম্ভব করতে স্বপ্ন দেখা বন্ধ করা উচিত নয়৷ হামবুর্গের এক গ্রাফিক ডিজাইনার অ্যানিমেশনের মাধ্যমে সম্ভাব্য সমাধানসূত্র তুলে ধরছেন৷ নেদারল্যান্ডসের সাইকেলবান্ধব অবকাঠামো তাকে প্রেরণা দিচ্ছে৷\nযানজট কমাতে প্রয়োজন পরিবহণ ব্যবস্থার আমূল সংস্কার 14.06.2021\nযুক্তরাষ্ট্র-মেক্সিকো সীমান্তে কোকেন পাচারের টানেল\nভালো খাবারের ব্যবস্থা থাকায় ভারত থেকে বাংলাদেশে আসছে রোহিঙ্গারা: মোমেন\nডয়চে ভেলের সম্মেলনে খ্যাতিমানদের কয়েকজন\nপরীমনির মামলায় তিন জনের বিচার শুরু


'প্রশ্নফাঁস বা প্রতারণা করলেই ব্যবস্থা'\n০৫:১৮পিএম, ১৩ অক্টোবর ২০১৯\nবিজনেস আওয়ার প্রতিবেদক : জেএসসি ও জেডিসি পরীক্ষাকে কেন্দ্র করে সামাজিক যোগাযোগ মাধ্যমে প্রশ্নফাঁস বা কোনো প্রতারণা করলে তার বিরুদ্ধে কঠোর ব্যবস্থা নেওয়া হবে বলে জানিয়েছেন শিক্ষামন্ত্রী ডা. দীপু মনি।\nরোববার (১৩ অক্টোবর) আন্তর্জাতিক মাতৃভাষা ইনস্টিটিউটে জেএসসি ও জেডিসি পরীক্ষা সুষ্ঠু, নকলমুক্ত ও ইতিবাচক পরিবেশে সম্পন্নের লক্ষ্যে গঠিত জাতীয় মনিটরিং ও আইন-শৃঙ্খলা সংক্রান্ত কমিটির সভা শেষে সাংবাদিকদের প্রশ্নে একথা জানান শিক্ষামন্ত্রী।\nপরীক্ষার সময় সামাজিক যোগাযোগ মাধ্যমগুলো নিয়ন্ত্রণ বা নজরদারি করা হবে কিনা- প্রশ্নে মন্ত্রী বলেন, সামাজিক যোগাযোগ মাধ্যম নিয়ন্ত্রণের তো ব্যাপার নয়।\nসেগুলোকে ব্যবহার করে যেন কোনো ধরনের প্রশ্নফাঁসের মতো কিংবা প্রতারণার করার মতো কাজগুলো না করতে পারে অপরাধী চক্র, সে ব্যাপারে আমাদের সব গোয়েন্দা সংস্থার তীক্ষ্ণ নজরদারি রয়েছে।\nআমাদের সব আইন-শৃঙ্খলা রক্ষাকারী বাহিনী অত্যন্ত সতর্কতার সঙ্গে কাজ করে যাচ্ছে। কাজেই যাকে ধরা হবে তাদের বিরুদ্ধে কিন্তু কঠোর ব্যবস্থা নেওয়া হবে।\nআসছে ২ নভেম্বর থেকে ১১ নভেম্বর পর্যন্ত অষ্টম শ্রেণির শিক্ষার্থীদের সমাপনী পরীক্ষা অনুষ্ঠিত হবে। পরীক্ষার সময়টিতে সব ধরনের কোচিং সেন্টারও বন্ধ থাকবে বলে জানিয়েছেন মন্ত্রী।\nকোচিং সেন্টার এবারও বন্ধ থাকেবে জানিয়ে শিক্ষামন্ত্রী বলেন, ২৫ অক্টোবর থেকে ১৫ নভেম্বর পর্যন্ত আমাদের সব কোচিং সেন্টার বন্ধ থাকবে। সেজন্য জেএসসি-জেডিসির শিক্ষার্থী নয় তার বাইরে যারা আছে তাদের সাময়িক কিছু অসুবিধা হবে।\nকিন্তু প্রশ্নফাঁস মুক্ত পরীক্ষার স্বার্থে এটির বিকল্প এখনও আমরা বের করতে পারিনি। আমাদের চেষ্টা অব্যাহত রয়েছে। আমরা কোচিং বাণিজ্যের লাগাম যতদূর সম্ভব পুরোপুরি টেনে না ধরতে পারা পর্যন্ত আমাদের এই ব্যবস্থা নিতেই হচ্ছে।\nসবার সম্মিলিত প্রচেষ্টা ও সহযোগিতায় এবছরের এসএসসি ও এইচএসসি পরীক্ষার মতো যেভাবে প্রশ্নফাঁস ও নকলমুক্ত পরিবেশে সুষ্ঠুভাবে সম্পন্ন করেছি, আশা করছি জেএসসি-জেডিসি পরীক্ষাও একইভাবে সুষ্ঠু, সুন্দর পরিবেশে এবং নকলমুক্তভাবে সম্পন্ন করতে পারবো।\nঅভিভাবকদের আহ্বান জানাবো, তারা যেন এই অনৈতিক প্রক্রিয়াতে কোনোভাবেই যুক্ত না হন প্রশ্ন ফাঁসের সঙ্গে, কারণ তাদের সন্তারদের ভবিষ্যৎ কিন্তু এর ওপরে নির্ভর করে।\nশিক্ষামন্ত্রী বলেন, আমরা নিশ্চয়তা দিতে পারি যে প্রশ্নফাঁস বন্ধের ব্যাপারে আমরা সর্বোচ্চ চেষ্টা করবো। কিন্তু এর যদি চাহিদা থাকে তখন কিন্তু প্রতারক গোষ্ঠী থেকে শুরু করে ক্রিমিনালরা এটির সুযোগ নেবে। কাজেই এর যেন কোনো চাহিদাই না থাকে।\nকোনো অভিভাবক, কোনো শিক্ষার্থী যেন প্রশ্নফাঁস না চান, তারা যথাযথভাবে পরীক্ষার প্রস্ততি নেবে, পরীক্ষা দেবে এবং মেধা অনুযায়ী ফলাফল পাবে, সেটিই হওয়া উচিত।\nজানা যায়, আগের মতো পরীক্ষার্থীদের পরীক্ষা শুরুর আধা ঘণ্টা আগে কেন্দ্রে প্রবেশ এবং ২৫ মিনিট আগে প্রশ্ন সেট ঘোষণার সিদ্ধান্ত হয়। ৩০ মিনিট আগে না ঢুকতে পারলে তার নাম-রোল লিখে ওই দিন বোর্ডে পাঠাতে হবে। পরীক্ষার তিনদিন আগে প্রশ্ন সর্টিং করতে হবে।\nসভায় উপস্থিত ছিলেন, শিক্ষা মন্ত্রণালয়ের কারিগরি ও মাদ্রাসা শিক্ষা বিভাগের সচিব মুনশী শাহাবুদ্দীন আহমেদ, মাধ্যমিক ও উচ্চশিক্ষা অধিদপ্তরের মহাপরিচালক ড. সৈয়দ মো. গোলাম ফারুক, বিভিন্ন শিক্ষাবোর্ডের চেয়ারম্যান, বিভিন্ন মন্ত্রণালয় ও আইনশৃঙ্খলা বাহিনীর প্রতিনিধিরা।\nবিজনেস আওয়ার/১৩ অক্টোবর, ২০১৯/এ


নদীবাঁধ মেরামতের কাজ কতদূর? আমফান বিধ্বস্ত গোসাবায় চলছে ড্রোন-নজরদারি |drone surveillance in amphan affected gosaba | south-bengal - News18 Bangla, Today's Latest Bengali News\nনদীবাঁধ মেরামতের কাজ কতদূর? আমফান বিধ্বস্ত গোসাবায় চলছে ড্রোন-নজরদারি\nড্রোনে চলছে নজরদারি\nনদীবাঁধ মেরামতির কাজ কতদূর এগিয়েছে, তা দেখতে ড্রোনে নজরদারি চালানোর সিদ্ধান্ত নিয়েছে গোসাবা ব্লক প্রশাসন৷\nLast Updated: May 30, 2020, 4:04 PM IST\n#গোসাবা: আমফান ঘূর্ণিঝড়ে সবচেয়ে বেশি ক্ষতিগ্রস্থ হয়েছে সুন্দরবন অঞ্চল৷ আমফান তছনছ করে দিয়েছে দক্ষিণ ২৪ পরগনা জেলার বিস্তীর্ণ এলাকা৷ এই পরিস্থিতিতে গোসাবার ক্ষতিগ্রস্থ এলাকায় ড্রোনে নজরদারির চালাচ্ছে প্রশাসন৷\nনদীবাঁধ মেরামতির কাজ কতদূর এগিয়েছে, তা দেখতে ড্রোনে নজরদারি চালানোর সিদ্ধান্ত নিয়েছে গোসাবা ব্লক প্রশাসন৷ শুক্রবার থেকেই সুন্দরবনের গোসাবা এলাকায় আমফান ক্ষতিগ্রস্থ এলাকায় নজরদারি চালাচ্ছে ড্রোন ক্যামেরা৷ বিশেষ করে এখনও যে সমস্ত এলাকায় নদীবাঁধ মেরামতি হয়নি সেই সমস্ত এলাকায় গ্রামের মহিলা ও পুরুষদের ১০০ দিনের প্রকল্পে কাজে লাগিয়ে নদীবাঁধ মেরামতির কাজ চলছে।\nআমফান বিধ্বস্ত সুন্দরবন\nগোসাবার বিডিও সৌরভ মিত্র নিজে বিভিন্ন এলাকায় গিয়ে সেই নদীবাঁধ মেরামতির কাজ খতিয়ে দেখছেন। পাশাপাশি সেই কাজের ছবি ও ক্ষতিগ্রস্থ এলাকার ছবি ড্রোন ক্যামেরার মাধ্যমে তুলে তা বিবেচনার জন্য ঊর্ধ্বতন কর্তৃপক্ষের কাছে পাঠানো হচ্ছে।\nFirst published: May 30, 2020, 4:04 PM IST\n#Amphan Cyclone#Amphan Cyclone Effects#sundarban


ঐক্যবদ্ধভাবে নির্বাচনী বৈতরণী পার হওয়া সম্ভবঃ ডা. মিনহাজ | সিটিনিউজবিডি\nজুবায়ের সিদ্দিকীঃঃ চট্টগ্রামের সাতকানিয়া পৌরসভার রামপুর গ্রামের সম্ভ্রান্ত মুসলিম পরিবারের সন্তান ডা. আ.ম.ম মিনহাজুর রহমান। স্কুলজীবনে ছাত্রলীগের রাজনীতির মাধ্যমে রাজনীতিতে হাতেখড়ি। তিনি চট্টগ্রাম কলেজিয়েট স্কুল শাখা ছাত্রলীগের প্রতিষ্ঠাতা যুগ্ন-আহবায়ক (১৯৮৩-৮৪) ও ছাত্রলীগের সভাপতি (১৯৮৪-৮৫), সরকারী মহসিন কলেজ শাখা ছাত্রলীগের সাবেক ভারপ্রাপ্ত সাধারন সম্পাদক, মহানগর ছাত্রলীগের সদস্য (১৯৮৭-৯০), সাবেক যুগ্ন সম্পাদক ছাত্রলীগ, সিলেট জেলা শাখা (১৯৯৩-৯৪), সাবেক সভাপতি ছাত্রলীগ ওসমানী মেডিকেল কলেজ (১৯৯৪-৯৫), সাবেক সদস্য ছাত্রলীগ কেন্দ্রীয় কমিটি (১৯৯২-৯৫) ও সাবেক সদস্য বিএমএ কেন্দ্রীয় কাউন্সিল (১৯৯৭-২০০০) এবং চট্টগ্রাম দক্ষিণ জেলা আওয়ামী লীগের সাবেক স্বাস্থ্য ও জনসংখ্যা বিষয়ক সম্পাদক হিসেবে দায়িত্ব পালন করেছেন।\nস্বাধীনতা চিকিৎসক পরিষদ (স্বাচিপ) কেন্দ্রীয় কমিটির বর্তমান সাংগঠনিক সম্পাদক ডা. মিনহাজুর রহমান ২০১৪ সালের ৫ জানুয়ারী অনুষ্ঠিত নির্বাচনে চট্টগ্রাম-১৫ (সাতকানিয়া-লোহাগাড়া) আসনে আওয়ামী লীগ মনোনিত প্রার্থীর প্রধান নির্বাচনি এজেন্ট ছিলেন। এ নির্বাচনে আওয়ামী লীগ মনোনিত প্রার্থী জয়লাভ করেন। ২০১৬ সালের ডিসেম্বরে অনুষ্ঠিত সাতকানিয়া পৌরসভা নির্বাচনে আওয়ামী লীগ মনোনিত প্রার্থীর প্রধান নির্বাচন সমন্বয়কারী ছিলেন।\nএ নির্বাচনেও আওয়ামী লীগ মনোনিত প্রার্থী বিপুল ভোটে জয়লাভ করেন। মহান মুক্তিযুদ্ধের চেতণা ও জাতির জনক বঙ্গবন্ধুর আদর্শের উজ্জীবিত ডা. নিমহাজ প্রতিটি গণতান্ত্রিক আন্দোলন এবং দলীয় কর্মসুচী বাস্তবায়নে সোচ্চার ছিলেন। একই সাথে চট্টগ্রামের জামায়াত অধ্যুষিত এলাকা হিসেবে পরিচিত সাতকানিয়া-লোহাগাড়ায় ভয়ভীতিকে উপেক্ষা করে দীর্ঘদিন তৃনমুল ছাত্রলীগ ও আওয়ামী লীগের নেতাকর্মীদের সুসংগঠিত করতে আপ্রাণ চেষ্টা করে আসছেন। তিনি সিলেট এম এ জি ওসমানী মেডিকেল কলেজ থেকে ১৯৯৫ সালে এমবিবিএস এবং ২০০২ সালে বঙ্গবন্ধু শেখ মুজিব মেডিকেল বিশ্ববিদ্যালয় থেকে নিউক্লিয়ার মেডিসিন বিষয়ে এম.ফিল ডিগ্রী লাভ করেন ।\nসাবেক ছাত্রনেতা ও মেধাবী চিকিৎসক ডা. মিনহাজ ২০০৪ সালে ইন্ডিয়ান কলেজ অব মেডিকেল আলট্রাসাউন্ট, মুম্বাই কতৃক প্রদত্ত ফেলোশীপ গ্রহন, ২০০৫ সালে ওয়ার্ল্ড ফেডারেশন অব মেডিকেল আল্ট্রাসাউন্ট ইন মেডিসিন বায়োলজীর সদস্য লাভ করেন। বিশিষ্ট শিক্ষানুরাগী, সংগঠক ও চিকিৎসক ডা. মিনহাজুর রহমানের গবেষণালব্দ প্রকাশনা ছাড়াও দেশে ও বিদেশের বিভিন্ন জার্নালে তার প্রায় ১৭ টি প্রকাশনা প্রকাশিত হয়েছে। পাশাপাশি শিক্ষা, সামাজিক ও সংস্কৃতিক সংগঠনে ওতপ্রোত ভাবে জড়িত তিনি।\nসাতকানিয়া বালিকা উচ্চ বিদ্যালয়ের ম্যানেজিং ও কেরানীর হাট জামেউল উলুম ইসলামীয়া ফাযিল (ডিগ্রী) মাদ্রাসা সাতকানিয়া চট্টগ্রামের ম্যানেজিং কমিটির সভাপতি এবং উত্তর সাতকানিয়া জাফর আহমদ চৌধুরী কলেজ ম্যানেজিং কমিটির সদস্য তিনি। নগরীর নাসিরাবাদে অবস্থিত অর্কিডস স্কুল এর প্রতিষ্ঠাতা ও চেয়ারম্যান ছাড়াও সাতকানিয়া আদর্শ মহিলা কলেজ ম্যানেজিং কমিটির সাবেক সভাপতি হিসেবেও দায়িত্ব পালন করেন তিনি।\nবাংলাদেশ রেডক্রিসেন্ট সোসাইটি চট্টগ্রাম জেলা ইউনিট, চট্টগ্রাম মা ও শিশু হাসপাতাল, বাংলাদেশ ডায়াবেটিক এসোসিয়েশন ও বাংলাদেশ কিডনী ফাউন্ডেশন চট্টগ্রামের আজীবন সদস্য তিনি। সেবা ডায়াগনষ্টিক সেন্টার, প্রিমিয়ার হসপিটাল, সাউথ পয়েন্ট হসপিটাল আগ্রাবাদ ও বেবী কেয়ার (এন আই সি ইউ) প্রবর্তক মোড় চট্টগ্রাম এর ব্যবস্থাপনা পরিচালক তিনি।\nব্যক্তিগত জীবনে দুই কন্যা ও এক পুত্র সন্তানের জনক তিনি। তার স্ত্রী ডা. জেবীন চৌধুরী চট্টগ্রাম মেডিকেল কলেজ হাসপাতালের শিশু স্বাস্থ্য বিভাগের আবাসিক চিকিৎসক (আর.পি) হিসেবে দায়িত্ব পালন করছেন। আগামী জাতীয় সংসদ নির্বাচনে চট্টগ্রাম-১৫ আসন থেকে আওয়ামী লীগের মনোনয়ন প্রত্যাশী ড. আ.ম.ম মিনহাজুর রহমান দীর্ঘদিন ধরে কাজ করছেন এলাকায় তৃনমুল নেতাকর্মীদের সঙ্গে।\nতিনি সিটি নিউজ বিডি ডট কমকে এক সাক্ষাৎকারে বলেন,’ ১৯৮২ সালে ছাত্রলীগের রাজনীতি থেকে যাত্রা শুরু হয়ে আজ অবধি রাজপথে আছি। সাতকানিয়াতে ২০১২ থেকে ২০১৪ সাল পর্যন্ত সংকটময় সময়ে আওয়ামী লীগের প্লাটফরম থেকে যুবলীগ ছাত্রলীগ নেতাকর্মীদের নিয়ে জামাত শিবিরের তান্ডব মোকাবেলা করেছি। ২০১৪ সালে জাতীয় সংসদ নির্বাচনে অনেক আওয়ামী লীগ নেতা নির্বাচনী এজেন্টের ফরমে দস্তখত করতে অনিচ্ছুক এবং অনেকে এলাকায়ও যাননি।\nএমনকি ভোটের দিন ভোট দিতেও যাননি। সে সময় দলের সভানেত্রী জননেত্রী শেখ হাসিনা যাকে মনোনয়ন দিয়েছেন তার প্রাধান নির্বাচনী এজেন্ট হিসেবে দায়িত্ব নিয়েছিলাম। নিজের ত্যাগ ও শ্রমের বিনিময়ে আমি দলীয় প্রার্থীকে জয়লাভ করিয়েছি। তিনি বলেন,’ নিরবচ্ছিন্নভাবে দলের তৃনমুল নেতাকর্মীদের সঙ্গে যোগাযোগ রক্ষা ও সুখে-দু:খে পাশে দাঁড়ানোর কারনে আমার প্রতি নেতাকর্মীদের আস্থা ও বিশ্বাস রয়েছে। ডা. মিনহাজ বলেন,’ ২০১৬ সালে সাতকানিয়া পৌরসভা নির্বাচনে মেয়র পদে আওয়ামী লীগের প্রার্থীকে জয়লাভ করাতে প্রধান সমন্বয়কারীর ভুমিকা পালন করেছি আমি। পৌরসভা নির্বাচনেও দলীয় প্রার্থীকে জয়লাভ করাতে সক্ষম হয়েছি’।\nদলের জন্য প্রতিটি পরীক্ষায় আমি উর্ত্তীর্ন হয়েছি। তিনি বলেন,’ মাননীয় প্রধানমন্ত্রী জননেত্রী শেখ হাসিনা আমাকে মনোনয়ন দিলে অবশ্যই এই আসন দলকে উপহার দিতে পারব। আমার অতীত অভিজ্ঞতাকে কাজে লাগিয়ে নির্বাচনী বৈতরনী পার হতে সক্ষম হব। বিশিষ্ট রাজনীতিবিদ, সমাজ সেবক ও সংগঠক ডা. মিনহাজ বলেন,’ ২০০৯ সালে সংরক্ষিত মহিলা আসনের এমপি হিসেবে আমাদের এলাকায় দায়িত্বপ্রাপ্ত সাংসদ ছিলেন চেমন আরা তৈয়ব। তিনি সংসদ সদস্য থাকাকালীন আমি উনার পক্ষে উন্নয়নমুলক কর্মকান্ডগুলো দেখাশোনা করেছি।\nসেই পাঁচ বছরে আওয়ামী লীগ আমলে সাতকানিয়াতে উন্নয়ণের সুচনা হয়েছে। সাতকানিয়া একটি অবহেলিত জনপদ। রাস্তাঘাটের অবকাঠামোগত অবস্থা ঠিক ছিল না। স্কুল-কলেজের কোন উন্নয়ন ছিল না। আমরা অনেক পিছিয়ে ছিলাম। আমাদের সুযোগ ছিল কিন্তু সে সব সুযোগ কাজে লাগাতে পারিনি। ২০০৯ সাল থেকে এমপি চেমন আরা তৈয়বের নেতৃত্বে ব্যাপক উন্নয়নের সুচনাতে নেতৃত্ব ছিল আমার। পরবর্তীতে বর্তমান সংসদ সদস্যের প্রধার নির্বাচনী এজেন্ট ও আইনশৃঙ্খলা কমিটির সদস্য, উপজেলা শিক্ষা কমিটি সহ সাতকানিয়া মহিলা কলেজ ও বালিকা উচ্চ বিদ্যালয়ের সভাপতি ছিলাম।\nসামাজিক, সাংস্কৃতিক ও শিক্ষা ক্ষেত্রে নিজেকে সম্পৃক্ত রেখে উন্নয়ন কর্মকান্ডে জড়িত ছিলাম। যেমন সাতকানিয়া রাস্তার মাথা থেকে বাঁশখালীর গুনাগরী সড়ক। সে সড়কে এখন ডাবল লেইনের কাজ চলছে। চুনতি হয়ে শাহ ছাহেবের নামে সড়ক, ১৬ কোটি টাকা ব্যয়ে বাঁশখালী সড়কে সংযোগ হয়েছে। বিভিন্ন ইউনিয়নের ছোট ছোট রাস্তাগুলো সংস্কার করা হয়েছে। পৌরসভার রাস্তাগুলো এখন পীছ করা হয়েছে।\n২টি স্কুল সরকারীকরন হয়েছে। স্কুল কজেলের ভবন তৈরী হয়েছে অসংখ্য। মাননীয় প্রধানমন্ত্রীর সামরিক সচিব মেজর জেনারেল জয়নাল আবেদিনের বাড়ি এই সাতকানিয়াতে। উনার কাছে যখন যা চেয়েছি আমরা পেয়েছি। স্কুলের ভবন চেয়েছি, ভবন পেয়েছি। রাস্তাঘাটের জন্য উন্নয়ন সহায়তা লাভ করেছি। যখন যে কাজে উনার কাছে গিয়েছি তখন সে কাজগুলো সহজতর হয়েছে। তিনি বলেন,’ সাতকানিয়া লোহাগাড়ায় এখন যে উন্নয়নের কাজগুলো চলছে তা সমাপ্ত করতে আওয়ামী লীগকে জনগন অবশ্যই সুযোগ দেবেন।\nপিছিয়ে পড়া উপজেলা সাতকানিয়া-লোহাগাড়াকে উন্নয়নে সামনে নিয়ে এসেছে আওয়ামী লীগ। বিশিষ্ট রাজনীতিবিদ, সংগঠক ও সমাজ সেবক ডা. মিনহাজ এক প্রশ্নের জবাবে বলেন,’ সাতকানিয়া লোহাগাড়ায় বর্তমান সংসদ সদস্যের সাথে নেতাকর্মী ও জনগনের দুরত্ব বেড়েছে। তিনি নিজস্ব বলয় তৈরী করেছেন। যে বলয়ের সাথে আওয়ামী লীগের তৃনমুল নেতাকর্মীদের সম্পর্ক নেই। নির্বাচনে দলের এমন প্রার্থী প্রয়োজন, যার উপর নেতাকর্মীরা আস্থা ও বিশ্বাস রাখতে পারবেন। তাইলে ঐক্যবদ্ধভাবে নির্বাচনী বৈতরণী পার হওয়া সম্ভব।\nতফসিল না পেছালেও তারা নির্বাচনে আসতঃ কাদের


বই অনুবাদ রহস্য, ভৌতিক, থ্রিলার ও অ্যাডভেঞ্চার কোন ফরম্যাটে • সমস্ত বই ™\nবইয়ের বিপুল ইলেকট্রনিক লাইব্রেরিতে স্বাগতম যেখানে আপনি বিনামূল্যে বই ডাউনলোড করতে পারেন। অনুবাদ রহস্য, ভৌতিক, থ্রিলার ও অ্যাডভেঞ্চার রীতি\nডাউনলোড অনুবাদ রহস্য, ভৌতিক, থ্রিলার ও অ্যাডভেঞ্চার বই\nআগ্রহের ধারাবাহিক সাহিত্যের সন্ধান ও নির্বাচন কতো আগে বাস্তবায়িত হয়েছিল? অনেকগুলি: বইয়ের দোকানে বা লাইব্রেরিগুলিতে ক্লান্তিকর ভ্রমণ, দাঁড়িয়ে থাকা বা বহিঃপ্রকাশের জন্য লম্বা অলস স্ট্যান্ড ইত্যাদি। একই সময়ে একটি গুরুতর বই ব্যবহার করা অস্বস্তিকর ছিল। এটি অনুসন্ধান এবং বই ডাউনলোড করার জন্য আরেকটি জিনিস। অনুবাদ রহস্য, ভৌতিক, থ্রিলার ও অ্যাডভেঞ্চার আমাদের বিশেষ ওয়েবসাইটে। সুবিধাজনক ইলেকট্রনিক ক্যাটালগটিতে সমস্ত শৈলীগুলির সাহিত্যের বিশাল সংগ্রহ রয়েছে: ঐতিহাসিক, গীতিকার, কমেডি, নাটক ইত্যাদি। আপনার ই-বুক পাঠককে খুঁজুন এবং সংরক্ষণ করুন অনুবাদ রহস্য, ভৌতিক, থ্রিলার ও অ্যাডভেঞ্চার কোন অসুবিধা নেই।\nদ্য মিস্ট (হার্ডকভার)\nকিং আর্থার (হার্ডকভার)\nদ্য ক্লায়েন্ট (হার্ডকভার)\nদ্য থিফ (হার্ডকভার)\nদ্য ইডেন প্রফেসি (হার্ডকভার)\nজুরাসিক পার্ক (হার্ডকভার)\nসাতটি নভেলা - ২য় খণ্ড (হার্ডকভার)\n১১টি নভেলা - ১ম খণ্ড (হার্ডকভার)\nড্রেসডেন ফাইল্‌স: গ্রেভ পেরিল (হার্ডকভার)\nবইয়ের বিশাল ইলেকট্রনিক লাইব্রেরিতে আপনাকে স্বাগতম যেখানে আপনি বিনামূল্যে বইগুলি ডাউনলোড করতে পারেন। অনুবাদ রহস্য, ভৌতিক, থ্রিলার ও অ্যাডভেঞ্চার রীতি। আমাদের সাইটে, ব্যবহারকারীদের সুবিধার জন্য সবকিছু সম্পন্ন করা হয়, পড়ুন এবং খুশি হন\nসমস্ত সাহিত্য, ধরন, বিশ্ব সাহিত্য বিভাগের প্রচুর পরিমাণে আমাদের বিশেষ ওয়েবসাইটে সুবিধামত অনুসন্ধান এবং ডাউনলোড তালিকাবদ্ধ ফর্ম উপস্থাপন করা হয়। বই আগ্রহী অনুবাদ রহস্য, ভৌতিক, থ্রিলার ও অ্যাডভেঞ্চার ? কোন সমস্যা নাই! অনুসন্ধানের জন্য এবং বিভাগের সামগ্রীর সাথে পরিচিত হওয়ার জন্য যথাযথ ফিল্টারগুলি ব্যবহার করুন, যা অবশ্যই আপনার যা প্রয়োজন তা পাবেন। আমাদের সাইট সাহিত্য অনেক প্রেমীদের সাহায্য করে এবং ফ্যাশন পড়ার বাইরে এবং দ্রুত এবং আরামদায়কভাবে তাদের ইলেকট্রনিক পাঠকদের কোনো বই ডাউনলোড এবং ডাউনলোড। অনুবাদ রহস্য, ভৌতিক, থ্রিলার ও অ্যাডভেঞ্চার , মূল ভাষা সহ (যদি কারো জন্য এটি গুরুত্বপূর্ণ হয়)।


ভয়াবহ দুর্ঘটনা থেকে শাহরুখকে বাঁচিয়েছেন কাজল - DesheBideshe\nHome/বিনোদন/বলিউড/ভয়াবহ দুর্ঘটনা থেকে শাহরুখকে বাঁচিয়েছেন কাজল\nভয়াবহ দুর্ঘটনা থেকে শাহরুখকে বাঁচিয়েছেন কাজল\nমুম্বাই, ১৯ ডিসেম্বর – বলিউডের তুমুল জনপ্রিয় জুটি শাহরুখ খান ও কাজল। পর্দায় তাদের রসায়ন সব সময় ভক্তদের মনে ঝড় তুলেছে। সেই রাজ-সিমরন বা রাহুল-অঞ্জলি থেকে শুরু করে এই জুটির বেশিরভাগ ছবিই দর্শকদের হৃদয়ে গেঁথে আছে।\nছয় বছর আগে ২০১৫ সালে ‘দিলওয়ালে’ ছবিতে সর্বশেষ তাদের একসঙ্গে দেখা গেছে। দীর্ঘদিন পরে এই জুটিকে একসঙ্গে পেয়ে ভক্তদের উৎসাহের কমতি ছিল না। এই ছবির ‘গেরুয়া’ গানটি তুমুল জনপ্রিয়তা পেয়েছিল। তবে এই গানের পেছনে আছে এক ভয়ানক ঘটনা!\n‘গেরুয়া’ গানের দৃশ্যে দেখা গেছে পাহাড়চূড়া, পাহাড়ি ঝর্ণা, রংধনু, মরুভূমি। মনোরম এই জায়গাগুলোতে শুটিং এর ঝুঁকিও ছিল অনেক। শাহরুখ-কাজলের সেই অভিজ্ঞতাগুলো নিয়ে তৈরি করা হয়েছিল ৭ মিনিট ২১ সেকেন্ডের এক ভিডিও। ভিডিওতে কাজল জানান, ভয়াবহ এক দুর্ঘটনা থেকে শাহরুখকে বাঁচিয়েছেন তিনি।\n‘গেরুয়া’-এর শুটিং হয়েছে আইসল্যান্ডে। গানটির এক অংশের শুটিং চলছিল পাহাড়ি ঝর্ণার পেছনে এক গুহায়। শুটিং-এর এক মুহূর্তে শাহরুখ হঠাৎ পা পিছলে সেখান থেকে পড়ে যাচ্ছিলেন। পাশে ছিলেন কাজল। সঙ্গে সঙ্গেই শাহরুখের হাত ধরে ফেলেন তিনি। শাহরুখকে সেদিন কাজল ধরে না ফেললে বড় দুর্ঘটনা ঘটে যেত। এমনকি প্রাণও হারাতে পারতেন অভিনেতা!\nপ্রসঙ্গত, শাহরুখ-কাজল জুটি বাজিগর, কুচ কুচ হোতা হ্যায়, কাভি খুশী কাভি গাম, দিলওয়ালে দুলহানিয়া লে জায়েঙ্গে’র মতো দর্শকনন্দিত ছবি উপহার দিয়েছেন। যা আজও সমানভাবে জনপ্রিয়। এখনও ভক্তরা অপেক্ষায় থাকেন, যদি আরও একবার দেখা যায় এই জুটিকে বড় পর্দায়।


EURO 2020: ছুটছে ইতালির গাড়ি, লাইনচ্যুত এমবাপের ফ্রান্স, দ্বিতীয় রাউন্ডে নজর কাড়লেন কারা, কারা করলেন হতাশ? - EURO 2020: Kylian Mbappe and France disappoints Locatelli and Italy shines bright in the second round of Euros, Bangla News\nবাংলা নিউজ > কথা ও কাহিনি > EURO 2020: ছুটছে ইতালির গাড়ি, লাইনচ্যুত এমবাপের ফ্রান্স, দ্বিতীয় রাউন্ডে নজর কাড়লেন কারা, কারা করলেন হতাশ?\nEURO 2020: ছুটছে ইতালির গাড়ি, লাইনচ্যুত এমবাপের ফ্রান্স, দ্বিতীয় রাউন্ডে নজর কাড়লেন কারা, কারা করলেন হতাশ?\nUpdated: 20 Jun 2021, 08:15 PM IST লেখক Rishav Roy\nইউরোর দ্বিতীয় রাউন্ডে বেশ কয়েকজন ফুটবলার ও কয়েকটি দল নিজেদের দক্ষতার পরিচয় দেওয়ার পাশাপাশি টুর্নামেন্টের ‘বড়’ দলগুলিকে সেয়ানে-সেয়ানে টক্কর দিয়ে তাক লাগিয়ে দিয়েছে। আবার কারুর পারফরম্যান্স হতাশ করেছে দর্শকদের। এক নজরে দেখে নিন মেগা টুর্নামেন্টের দ্বিতীয় রাউন্ডে নজর কাড়লেন কারা, কারাই বা করলেন হতাশ।\nরবার্তো মানচিনির অধীনে ইতালির গাড়ি তড়তড়িয়ে এগোচ্ছে। টুর্নামেন্টের প্রথম ম্যাচে তুরস্ককে ৩-০ গোলে পর্যদুস্ত করার পর, সুইজারল্যান্ডের বিরুদ্ধেও একই স্কোরলাইনে জয়লাভ করেন আজুরিরা। মজবুত ডিফেন্স, দক্ষ মিডফিল্ড এবং ফর্মে থাকা ফরোয়ার্ডদের মিশ্রণে নিজেদের ফেভারিটের তকমার প্রতি সুবিচার করতে সক্ষম হয়েছেন আজুরিরা।\nতারকাখোচিত ফ্রান্স দলের মতান্তরে সবচেয়ে বড় তারকা তিনি। মাত্র ২২ বছর বয়সেই ফুটবলের উজ্জ্বলতম নক্ষত্রদের অন্যতম। তবে হাঙ্গেরির বিরুদ্ধে হতাশই করলেন কিলিয়ান এমবাপে। নিজের উচ্চমান ও নামের প্রতি সুবিচার করতে না পারায় হতাশ দেখায় এমবাপেকেও।\nক্রোয়েশিয়ার বিরুদ্ধে ১-০ জিতে শুরুটা মন্দ করেনি গ্যারেথ সাউথগেটের ছেলেরা। তবে নির্বিষ অ্যাটাক ও কিছু বিতর্কিত সিদ্ধান্তে আবারও আন্তর্জাতিক টুর্নামেন্টে ইংল্যান্ড দলকে নিয়ে উঠতে শুরু করেছে হাজারো প্রশ্ন। প্রতিবেশী স্কটল্যান্ডের বিরুদ্ধে গোলশূন্য ড্রয়ে হ্যারি কেন থেকে, ফিল ফডেন, নজর কাড়তে ব্যর্থ সকলেই। এই রাউন্ডে ইংল্যান্ডের দলগত পারফরম্যান্স সবচেয়ে হতাশাজনক।\nপ্রথম ম্যাচে কিলিয়ান এমবাপের গতির সামনে নাস্তানাবুদ হতে হয়েছিল রবিন গোসেনসকে। তবে পর্তুগালের বিরুদ্ধে জার্মানির জয়ে নিজের জাত চেনালেন আটালান্টার ফুলব্যাক। বাঁ-দিকের উইং ধরে অনবরত তাঁর অ্যাটাকে ছিন্নভিন্ন হয়ে যায় পর্তুগাল রক্ষণ। থমাস মুলার, টনি ক্রুসদের ভিড়ে সকলকে খানিকটা চমকে দিয়েই জার্মান দলের নায়ক তিনিই।\nপর্তুগালের বিরুদ্ধে নির্ধারিত সময়ের শেষ ছয় মিনিটে স্বপ্নভঙ্গ হয়েছিল হাঙ্গেরির। তবে বিশ্বচ্যাম্পিয়নদের বিরুদ্ধে তেমনটা হলনা। দুরন্ত দলগত সংমিশ্রণ ও হার না মানা অদম্য ইচ্ছাশক্তির জেরে তারকাখোচিত ফ্রান্স দলকে রুখে দিয়ে নিজেদের গৌরবের ইতিহাস বজায় রাখল ফেরেঙ্ক পুসকাসের দেশ। এর আগে হাঙ্গেরির ঘরের মাঠে আটটির মধ্যে মাত্র একটি জয় ছিল ফ্রান্সের দখলে। এবারও ১-১ গোল আটকে পড়লেন গ্রিজম্যান, এমপবাপেরা।\nবেশিরভাগ সময়ই একক দক্ষতার গোল বাকি সকলকে ছাপিয়ে দর্শকদের নজর কেড়ে নেয়। lতবে ডেনমার্কের বিরুদ্ধে বেলজিয়ামের দলগত প্রচেষ্টা করা দ্বিতীয় গোলই এই রাউন্ডের সেরা। গোলের পাশে কেভিন ডি'ব্রুইনের নাম লেখা থাকলেও তাঁর একক দক্ষতা নয়, বরং ইডেন হ্যাজার্ডের পাস, রোমেলু লুকাকুর শক্তি ও তাঁর নিখুঁত শট মিলেই এই দৃষ্টিনন্দন গোলটি হয়।\nফ্রান্সের বিরুদ্ধে গোলের সামনে প্রাচীর তৈরি করে দিতে সক্ষম হন হাঙ্গেরি তথা আরবি লাইপজিং গোলরক্ষক পিটার গুলাচি। তাঁর করা করিম বেঞ্জিমা এবং পয়েন্ট ব্ল্যাঙ্ক দূরত্ব থেকে আন্তোয়া গ্রিজম্যানের জোড়া সেভই এই রাউন্ডের সেরা।


ভোলার চর কুকরী-মুকরীতে সরকারিভাবে ইকোপার্ক নির্মিত হচ্ছে - :: We Know Bangladesh Better ::\nভোলা : জেলার সর্ব দক্ষিণের উপজেলা চরফ্যাসনের ‘চর কুকরী-মুকরী’তে সরকারিভাবে ইকোপার্ক গড়ে তোলা হচ্ছে। জলবায়ু পরিবর্তনের বিরূপ প্রভাব মোকাবেলায় ও জীববৈচিত্র সংরক্ষণের লক্ষ্যে পরিবেশ ও বন মন্ত্রণালয় প্রায় ৫ কোটি টাকা ব্যয়ে প্রকল্পটি বাস্তবায়ন করছে। ইকোপার্ক স্থাপনে উদ্ভিদ, প্রাণী প্রজাতি রক্ষা, বন্য প্রাণীর আবাসস্থল ও প্রজনন ক্ষেত্র উন্নয়ন সম্ভব হবে।\nআগামী ১৭ জানুয়ারি রাষ্ট্রপতি মো. আব্দুল হামিদ ইকো পার্কের ভিত্তিপ্রস্তর স্থাপন করবেন। এর মাধ্যমে দেশী বিদেশী পর্যটকদের আগমনে উপকূলীয় দরিদ্র জনগোষ্ঠীর জীবন মান উন্নয়ন ও আর্থিক সক্ষমতা বৃদ্ধি পাবে। বিভাগীয় বন কর্মকর্তা মো. ফরিদ মিয়া জানান, চর কুকরী-মুকরী দেশের মধ্যে প্রাকৃতিক সম্পদে ভরপুর একটি দ্বীপ এলাকা। বিচ্ছিন্ন এ দ্বীপটির প্রতি সাধারণ মানুষের প্রচুর আকর্ষণ রয়েছে। তাই পর্যাপ্ত সুযোগ-সুবিধা বৃদ্ধির মাধ্যমে দ্বীপটিতে পর্যকটকদের আগমন নিশ্চিত করতে পার্ক স্থাপন করার উদ্যোগ গ্রহণ করা হয়েছে। প্রকল্পটি বন বিভাগের হলেও এটি বাস্তবায়নে কাজ করবে গণপূর্ত বিভাগ।\n২০১৯ সালের জুন মাসের মধ্যে প্রকল্পটি সম্পন্ন করা হবে বলে বন কর্মকর্তা ফরিদ মিয়া জানান। বন বিভাগ কার্যালয় সূত্র জানায়, জলবায়ু পরিবর্তনজনিত নেতিবাচক প্রভাব হ্রাসকল্পে সৌন্দর্যবর্ধনকারী বনায়ন সৃষ্টির মাধ্যমে সাজানো হবে চর কুকরী-মুকরীকে। ইকো ট্যুরিজম সুযোগ বৃদ্ধির মাধ্যমে এখানকার সার্বিক পরিবেশ উন্নয়ন ও প্রতিবেশ সংরক্ষিত করা হবে। প্রকল্পটি বাস্তবায়নে কান্ট্রিবোট ক্রয়, নতুনভাবে তথ্য ও শিক্ষা কেন্দ্র নির্মাণ, শেডসহ গাইড ম্যাপ নির্মাণ, দিক নির্দেশনামূলক সাইন বোর্ড, পর্যটকদের জন্য যাত্রী ছাউনি, পর্যবেক্ষণ টাওয়ার, আর সিসি রোড-পিলারসহ ছোট-বড় জেটি নির্মান করা হবে। শিশুদের জন্য থাকবে বিভিন্ন রাইডস। আরো থাকবে দর্শনার্থীদের জন্য সেড, বসার বেঞ্চ, বন্য প্রাণীদের জন্য পুকুর, বিভিন্ন বন্য প্রাণীর ম্যূরাল, হরিণের বেষ্টনি ইত্যাদি।\nজানা যায়, চরফ্যাসন উপজেলার নদী ও সাগরের জলরাশি দ্বারা বেষ্টিত বিচ্ছিন্ন একটি দ্বীপ কুকরী-মুকরী। এখানে রয়েছে ‘জীববৈচিত্রের এক বিপুল সমাহার এবং পাখিদের জন্য রয়েছে রামসার সাইট’। আজ থেকে প্রায় চার দশক আগেও দ্বীপটিতে তেমন জনবসতি ছিল না। কিন্তু সময়ের ব্যবধানে এটি একটি ইউনিয়নে পরিণত করা হয়েছে। বিশেষ করে বর্তমান মহাজোট সরকার রাষ্ট্র প


প্রশ্ন: কাজী নজরুল ইসলামের উপন্যাস কোনটি? সঠিক উত্তর: বাধনহারা, কুহেলিকা, মৃত্যুক্ষুধা কাজী নজরুল ইসলাম কাজী নজরুল ইসলাম বাংলাদেশের জাতীয় কবি। এছাড়া তিনি বিদ্রোহী কবি হিসেবে সমধিক পরিচিত। তার জন্ম ১৮৯৯ …\nCategories সাহিত্য Tags সাহিত্য\nপ্রশ্ন: বাংলা আধুনিক উপন্যাস এর প্রবর্তক ছিলেন কে? সঠিক উত্তর: বঙ্কিমচন্দ্র চট্টোপাধ্যায় উপন্যাস কি? গদ্যে লেখা দীর্ঘ বর্ণনাযুক্ত কথাসাহিত্যই হচ্ছে উপন্যাস। নাটক, কবিতা ও ছোট গল্পের মতো উপন্যাসও সাহিত্যের একটি …\nCategories সাহিত্য Tags উপন্যাস, সাহিত্য\nপ্রশ্ন: বাংলা সাহিত্যে সনেট রচনার প্রবর্তক কে? সঠিক উত্তর: মাইকেল মধুসূদন দত্ত সনেট কি? ইতালীয় সনেটো শব্দটি থেকে সনেট শব্দের উৎপত্তি। সনেটো শব্দের অর্থ ও স্পন্দিত মৃদু ধ্বনি। বাংলা সনেট …


নিখুঁত সুন্দর ও উজ্জ্বল ত্বক পেতে চন্দনের ৬টি ফেসপ্যাক\nHome/বিউটি টিপস/নিখুঁত সুন্দর ও উজ্জ্বল ত্বক পেতে চন্দনের ৬টি ফেসপ্যাক\nনিখুঁত সুন্দর উজ্জ্বল ত্বক কে না চাই? আর এই ত্বকের সৌন্দর্য(Skin beauty) বাড়াতে যুগ যুগ ধরে নানাভাবে চন্দনের ব্যবহৃত হয়ে আসছে গৃহস্থ বাড়িতে। এই আর্টিকেল-টায় চন্দন দিয়ে বানানো যেসব ফেস প্যাক-এর বিষয়ে আজ আলোচনা করবো সেগুলো ব্যবহার করলে যে ত্বক উজ্জ্বল হবেই সে বিষয়ে কোনও সন্দেহ নেই। বিয়ের সময় নববধুর ত্বকের(Skin) সৌন্দর্য দেখে আপনাদের মধ্যে অনেকেই বেশ ঈর্ষান্বিত হয়ে পড়েন। কিন্তু এটা খেয়াল করেন না, বহুবার পার্লারে যাওয়ার কারণেই নব বধুরা এত সুন্দর হয়ে ওঠেন। মজার বিষয় হল প্রতিদিন যদি চন্দন প্যাক(Sandal pack) ব্যবহার করা যায় তাহলে কিন্তু আপনারও ত্বক নব বধুর মতো সুন্দর হয়ে উঠতে পারে।\nবাড়িতে বানানো চন্দন প্যাক(Sandal pack) লাগানোর আরও উপকারিতা আছে। কী সেই উপকারিতা? এতে কোনও কেমিক্যাল ব্যবহার করা হয় না, ফলে ত্বক খারাপ হয়ে যাওয়ার আশঙ্কাও থাকে না। তা ছাড়া আপনারা দৈনন্দিন যেসব বাজার চলতি স্কিন কেয়ার প্রোডাক্ট ব্যবহার করেন তাতে একটু নজর ফিরিয়ে দেখুন, অনেক কিছুতেই চন্দনের উপস্থিতি পাবেন। তাহলে বাজার থেকে এইসব প্রডাক্ট না কিনে বাড়িতেই বানিয়ে ফেলুন না ত্বক(Skin) ভালো রাখার ম্যাজিক প্যাক! প্রসঙ্গত, চন্দন শুধু ফর্সা হতেই সাহায্য করে না, সেই সঙ্গে ত্বকের টেক্সচারের উন্নতি ঘটাতে এবং ত্বকের নানা আঘাত কমাতেও সাহায্য করে। তাহলে এবার জেনে নেওয়া যাক কেমন ধরনের চন্দন ফেস প্যাক ব্যবহার করলে নব বধুর মতো নিখুঁত সুন্দর ও উজ্জ্বল ত্বক পেতে পারেন আপনিও।\nআপনি যদি কম দিনে আপনার ত্বককে উজ্জ্বল বানাতে চান তাহলে অবশ্যই ব্যবহার করুন এই ফেস প্যাক-টি। চন্দন এবং হলুদ, হয় দই অথবা দুধের সঙ্গে মিশিয়ে বানিয়ে ফেলুন একটা পেস্ট। তারপর লাগিয়ে ফেলুন মুখে। ব্যস, তাহলেই দেখবেন আপনার ত্বক(Skin) হয়ে উঠছে উজ্জ্বল।\n১/২ চা চামচ চন্দন গুঁড়ো, ১/২ চা চামচ টমেটো রস(Tomato juice), ১/২ চা চামচ মুলতানি মাটি ও সামান্য গোলাপজল মিশিয়ে প্যাক-টি মুখে-গলায় লাগিয়ে ১৫ মিঃ রেখে শুকিয়ে যাওয়ার পর বরফ পানিতে তুলো ভিজিয়ে নিয়ে মুছে মুখ-গলা পরিষ্কার করুন। মুখের অতিরিক্ত তেল ও ময়লা পরিষ্কার করতে এই প্যাক খুব কার্যকরী।\nআরো পড়ুন ত্বকের সৌন্দর্যে গুড়া দুধের ফেসপ্যাক\nত্বককে আদ্র রাখতে এই প্যাক-টি দারুণ কাজে দেয়। কীভাবে বানাবেন এই প্যাক? খুব সহজ! চন্দন পাউডারে সামান্য গোলাপ জল মিশিয়ে পেস্ট বানিয়ে প্রতিদিন নিয়ম করে মুখে লাগান। তাহলেই দেখবেন ত্বক(Skin) কেমন সুন্দর হতে শুরু করেছে।\nমুখ থেকে খুব চামড়া উঠছে? চিন্তা নেই! বেসনের সঙ্গে চন্দন পাইডার মিলিয়ে জল অথবা দুধের সঙ্গে মিশিয়ে ফেলুন। তারপর সেই প্যাক মুখে লাগান। ২০-৩০ মিনিট রেখে ধুয়ে ফলুন। আর নিজের উজ্জ্বল ত্বককে স্বাগত জানাতে তৈরি হয়ে যান। প্রসঙ্গত, যাদের খুব তৈলাক্ত ত্বক(Oily skin) তারা দুধের পরিবর্তে জলের সঙ্গে বেসন আর চন্দন পাউডার মেলাবেন। ড্রাই স্কিন যাদের, তারাই একমাত্র দুধ ব্যবহার করবেন।\n১ চা চামচ চন্দন গুঁড়ো, ১/৪ চা চামচ নারকেল তেল, ১/৪ চা চামচ আমন্ড অয়েল(Amand Oil) ও সামান্য গোলাপ জল মিশেয়ে প্যাক-টি বানিয়ে নিন। এরপর গলায়-মুখে প্যাক-টি লাগিয়ে রাখুন ২০ মিঃ এবং এরপর পানি দিয়ে ধুয়ে ফেলুন। ত্বকের অতিরিক্ত শুষ্কতা দূর করে ময়েশ্চার ফিরিয়ে আনে এই প্যাক।